Amaia Uribe albisteak 2022: EiTBk New Yorken duen berriemailearen azken ordukoa | EiTB Gai interesgarriak\nBeroari nola egiten dioten aurre azaldu dute Arantxi Padillak, Ane Irazabalek eta Amaia Uribek\nPublikatuta: 2022/06/21 14:23 (UTC+2) Azken eguneratzea: 2022/06/21 14:23 (UTC+2)\nGure berriemaileek bizi diren hirietan beroa nola jasaten duten eta hari aurre egiteko zein metodo erabiltzen duten azaldu digute.\nAlienigenoekin hizketan, "Kazetarien Tertulia"n\nPublikatuta: 2022/06/15 12:59 (UTC+2) Azken eguneratzea: 2022/06/15 12:59 (UTC+2)\nAne Irazabalek, Arantxi Padillak eta Amaia Uribek alienigenoak izan dituzte hizpide, beste gai askoren artean.\nGaur hasiko dira tiroketako hildakoen biktimen aldeko hiletan Uvalden\nPublikatuta: 2022/05/31 14:42 (UTC+2) Azken eguneratzea: 2022/05/31 14:42 (UTC+2)\nAstebete igaro da Uvaldeko tiroketatik eta gaur hasiko dira hildakoen aldeko hiletak. Amerie Joe Garza neskatilarena izango da lehenengo hileta.\nIndarkeriaz aritu dira Amaia Uribe, Ane Irazabal eta Arantxi Padilla\nPublikatuta: 2022/05/31 12:51 (UTC+2) Azken eguneratzea: 2022/05/31 12:51 (UTC+2)\nTexasetik bueltan da Amaia Uribe, Uvaldeko tragediarekin oso hunkituta. Hortik abiatuta, gure berriemaileak bizi diren eta bizi izan diren herrialdeetako indarkeria mailaz aritu dira.\nTiroketaren ostean, segurtasuna indartu dute Estatu Batuetako hainbat ikastetxetan\nPublikatuta: 2022/05/27 14:34 (UTC+2) Azken eguneratzea: 2022/05/27 14:34 (UTC+2)\nAEBko ikastetxe askotan hiru hilabetero simulakroak egiten dituzte tiroketa baten aurrean nola jokatu behar duten jakiteko. Amaia Uribek Texaseko ikastetxe bat bisitatu du. Bertan, 50 ikasle inguruk armak eramaten dituzte gelara.\nPoliziaren kontrako kritika ugari, Uvaldeko tiroketan oker jokatu zuelakoan\nPublikatuta: 2022/05/27 00:34 (UTC+2) Azken eguneratzea: 2022/05/28 00:34 (UTC+2)\nUvalden ikerketak aurrera egiten duen bitartean hildakoen senideek ezbaian jarri dute poliziaren lana. Askok zalantzan jartzen dute ez ote ziren beranduegi iritsi eskolara. Eta hori gutxi ez, eta gaur, erriflearen elkartearen batzarra izango da, Houstonen, hilketa izan den lekutik gertu.\nEzkontzez aritu gara Ane Irazabalekin, Arantxi Padillarekin eta Amaia Uriberekin\nPublikatuta: 2022/05/24 14:00 (UTC+2) Azken eguneratzea: 2022/05/24 14:00 (UTC+2)\nAlemanian, Italian, Kolonbian, Perun, Palestinan eta AEBn ezkontzak nolakoak diren azaldu dute gure berriemaileek.\nEzinezko jaki konbinazioak\nAne Irazabalek, Amaia Uribek eta Arantxi Padillak jaki konbinazio janezinak partekatu dituzte gurekin.\nAbortatzeko eskubideaz, Ane Irazabalekin, Amaia Uriberekin eta Arantxi Padillarekin\nPublikatuta: 2022/05/10 12:40 (UTC+2) Azken eguneratzea: 2022/05/10 12:40 (UTC+2)\nNola dago abortatzeko eskubidea Alemanian, AEBn, Kolonbian edo Italian? "Kazetarien tertulia"n aztertu dugu gaia.\nEnkantera aterako da gaur Andy Warholek egindako Marilyn Monroeren erretratu bat, eta ikusmina da nagusi\nPublikatuta: 2022/05/09 09:17 (UTC+2) Azken eguneratzea: 2022/05/10 09:17 (UTC+2)\nArte munduak errekor guztiak gaindi ditzake gaur. Andy Warholek egindako Marilyn Monroen erretratu bat aterako da enkantera eta adituek uste dute, XX. mendeko artelanik garestiena bihurtu daitekeela. 190 milioi euroan saltzea espero da, eta ikusmin handia piztu du.\nPublikatuta: 2022/05/07 14:44 (UTC+2) Azken eguneratzea: 2022/05/07 14:44 (UTC+2)\nAEBko inteligentzia zerbitzuek Errusiako jeneralak hiltzen lagundu diote Ukrainari\nPublikatuta: 2022/05/05 18:22 (UTC+2) Azken eguneratzea: 2022/05/05 18:22 (UTC+2)\nAmeriketako Estatu Batuetako inteligentziak ukrainarrei lagundu die Errusiako hainbat jeneral hiltzen. Halaxe dio 'New York Times' egunkariak. Mugimenduak edo lokalizazioak partekatu omen dituzte ukrainarrekin.\nHondartzetako ezustekoez, Amaia Uriberekin eta Arantxi Padillarekin\nPublikatuta: 2022/05/03 12:12 (UTC+2) Azken eguneratzea: 2022/05/03 12:12 (UTC+2)\nAmaia Uriberekin eta Arantxi Padillarekin, hondartzez, barbakoez eta sakelako telefonoetako alarmez aritu gara.\nPublikatuta: 2022/04/27 12:29 (UTC+2) Azken eguneratzea: 2022/04/27 12:29 (UTC+2)\nAmaia Uribek, Arantxi Padillak eta Ane Irazabalek aireportuetan eta hegaldietan bizi izan dituzten gorabeherak kontatu dituzte.\nGidatzeaz eta gisa-baimena ateratzeaz\nPublikatuta: 2022/04/12 12:44 (UTC+2) Azken eguneratzea: 2022/04/12 12:44 (UTC+2)\nArantxi Padilla, Ane Irazabal eta Amaia Uribe berriemaileak autoa gidatzeko baimena ateratzeaz aritu dira, beste gai askoren artean.\nPublikatuta: 2022/03/29 14:44 (UTC+2) Azken eguneratzea: 2022/03/29 14:44 (UTC+2)\nOscar sarien banaketa izan dugu hizpide Amaia Uribe, Ane Irazabal eta Arntxi Padilla kazetariekin.\nOrdu aldaketa eta bizilagunen musika aukeraketak\nPublikatuta: 2022/03/22 12:39 (UTC+1) Azken eguneratzea: 2022/03/22 12:39 (UTC+1)\nAne Irazabal, Amaia Uribe eta Arantxi Padilla ordu aldaketaz eta bizilagunen etxeetatik entzuten duten musikaz aritu dira.\n"Errusiafobiaz" eta Kolonbiako hauteskundeez\nPublikatuta: 2022/03/15 12:04 (UTC+1) Azken eguneratzea: 2022/03/15 12:04 (UTC+1)\nAne Irazabal, Amaia Uribe eta Arantxi Padilla kazetariak Ukrainako gerrak eragin duen "errusofobiaz" aritu dira, baita KOlonbiako hauteskundeez ere.\nUkrainaz eta kazetaritzaz\nPublikatuta: 2022/03/08 14:01 (UTC+1) Azken eguneratzea: 2022/03/08 14:01 (UTC+1)\nAne Irazabal, Amaia Uribe eta Arantxi Padilla kazetariak Ukrainako gerraz eta kazetaritzaz aritu dira, baina martxoren 8az ere.\nUkrainako gerran bizitakoa kontatu digu Ane Irazabalek\nPublikatuta: 2022/03/01 14:16 (UTC+1) Azken eguneratzea: 2022/03/01 14:16 (UTC+1)\nKievetik bueltan, Ane Irazabalek han bizitakoaz hausnartu du Amaia Uriberekin eta Arantxi Padillarekin batera.\nBisitak, bai ala ez?\nPublikatuta: 2022/02/22 13:54 (UTC+1) Azken eguneratzea: 2022/02/22 13:54 (UTC+1)\nAne Irazabal, Amaia Uribe eta Arantxi Padilla berriemaileek gustura hartzen al dituzte bisitak? Entzun kontatu digutena!\nIkusteko dago Errusiaren iragarpena nahikoa den Etxe Zuriarentzat\nPublikatuta: 2022/02/15 11:32 (UTC+1) Azken eguneratzea: 2022/02/24 11:32 (UTC+1)\nEstatu Batuek Errusiari keinuren bat egiteko eskatu zioten Errusiari eta horren ondoren etorri da tropa mugimendu hori Ukrainako mugan. Washingtonentzat iragarpen hori nahikoa izango den ikusteko dago.\nSan Valentin egunaz eta zinema jaialdiez, Ane Irazabal, Amaia Uribe eta Arantxi Padilla berriemaileekin\nPublikatuta: 2022/02/15 12:37 (UTC+1) Azken eguneratzea: 2022/02/15 12:37 (UTC+1)\nOtsailaren 14a izanik, maitasunaz eta Maiteen Egunaz aritu dira Ane Irazabal, Amaia Uribe eta Arantxi Padilla berriemaileak. Zinema jaialdiak ere aipatu ditugu.\nBidenek Ukrainatik lehenbailehen ateratzeko eskatu die estatubatuarrei, egoera asko nahastu litekeela eta\nPublikatuta: 2022/02/11 11:41 (UTC+1) Azken eguneratzea: 2022/02/24 11:41 (UTC+1)\nJoe Bidenek ohartarazi du Errusiaren inbasio arriskua erreala dela, eta Ukrainan bizi diren estatubatuarrei herrialdetik alde egiteko deia egin die.\nLan kontratuak, hizpide\nPublikatuta: 2022/02/08 14:22 (UTC+1) Azken eguneratzea: 2022/02/08 14:22 (UTC+1)\nAne Irazabal, Arantxi Padilla eta Amaia Uribe berriemaileek eurak bizi diren herrialdeetako lan-kontratuak izan dituzte hizpide.\nArmen indarkeriak nabarmen egin du gora New Yorken; 1.800 tiroketa izan ziren iaz\nPublikatuta: 2022/02/03 14:41 (UTC+1) Azken eguneratzea: 2022/02/03 14:41 (UTC+1)\nJoe Biden New Yorken egongo da gaur, armen indarkeriari aurre egiteko plan bat iragartzeko. Bere administrazioak 500 milioi dolar inbertitu nahi ditu hirietako segurtasuna areagotu eta legez kanpoko armen trafikoa geldiarazteko.\nAtzerrian bizitzeari buruz aritu dira Amaia Uribe, Ane Irazabal eta Arantxi Padilla\nPublikatuta: 2022/02/01 12:55 (UTC+1) Azken eguneratzea: 2022/02/01 12:55 (UTC+1)\nGure naziorteko berriemaileek hiri berrietara nola moldatu izan diren azaldu digute.\nHotzari aurre egiteko estrategiak\nPublikatuta: 2022/01/25 14:31 (UTC+1) Azken eguneratzea: 2022/01/25 14:31 (UTC+1)\nAne Irazabalek, Arantxi Padillak eta Amaia Uribek hotzari aurre nola egiten dioten azaldu digute.\nJoe Bidenen agintaldiko lehen urteko porrotak\nPublikatuta: 2022/01/20 21:10 (UTC+1) Azken eguneratzea: 2022/01/20 21:10 (UTC+1)\nEtxe Zurian Donald Trump ordezkatu zuen momentuan, aldaketa sakonak agindu zituen, itxaropen handia piztu zuen herritarren artean, baina, berak esandakoaren kontra, asko desilusionatu ditu.\nMunduko izen arraroak 2.0\nPublikatuta: 2022/01/18 12:21 (UTC+1) Azken eguneratzea: 2022/01/18 12:21 (UTC+1)\nAne Irazabal, Arantxi Padilla eta Amaia Uribe berriz aritu zaizkigu munduan zehar ezagutu dituzten izen arraroez hizketan.\nMunduko izen arraroak\nPublikatuta: 2022/01/11 11:34 (UTC+1) Azken eguneratzea: 2022/01/11 11:34 (UTC+1)\nAne Irazabalek, Amaia Uribek eta Arantxi Padillak mundu zabalean entzun dituzten izen arraroen erronkari heldu diote.\n"El burrito sabanero" fenomenoaz\nPublikatuta: 2021/12/28 12:10 (UTC+1) Azken eguneratzea: 2021/12/28 12:10 (UTC+1)\nDuela aste batzuk abestu zuen Arantxi Padillak gurean "El burrito sabanero" gabon-kanta venezolarra, eta soka ekarri du horrek. Entzun zergatik!\nNew York turistaz bete da berriro, baina kutsaketek kolokan jarri dituzte euren planak\nPublikatuta: 2021/12/27 10:43 (UTC+1) Azken eguneratzea: 2021/12/27 10:43 (UTC+1)\nNew Yorken, kutsaketak %80 igo dira azken bi asteotan. Eta kolpe gogorra izaten ari da turismoarentzat. Izan ere, Gabonetako denboraldia izaten da urteko sasoirik onena, eta mugak itxita egon ondoren, orain, hiria bisitariz betetzen ari zen unean kutsaketen gorakada iritsi da.\nAEBn kutsaketak bikoiztu egin dira, eta New Yorken azken 3 egunotan 60.000 kasu berri atzeman dira\nPublikatuta: 2021/12/20 14:31 (UTC+1) Azken eguneratzea: 2021/12/20 14:31 (UTC+1)\nAzken egunotan kutsaketak bikoiztu egin dira eta New York da berriro pandemiaren epizentroa. Azken 24 orduotan, 22.000 kasu berri atzeman dira eta adituek esan dute hori hasiera baino ez dela. Urtarrilerako aurreikusten dute han txarrena.\nAlec Baldwinek dio ez zuela pistolaren katua sakatu eta ez dela Halyna Hutchinsen heriotzaren erruduna\nPublikatuta: 2021/12/03 22:16 (UTC+1) Azken eguneratzea: 2021/12/03 22:16 (UTC+1)\nAlec Baldwinek berak ez zuela armaren katua sakatu eta ez dela gertatu zenaren erruduna esan du. Aktoreak dio berak ez zekiela kargatuta zegoenik ere. Azken orduetan bere ixiltasuna hautsi du.\nOroitzapenak partekatu dituzte gurekin Arantxi Padillak, Ane Irazabalek eta Amaia Uribek\nPublikatuta: 2021/11/30 13:04 (UTC+1) Azken eguneratzea: 2021/11/30 13:04 (UTC+1)\n"Baipasa" saioko memoriaren kapsula betetzen jarraitu dugu, EiTB Maratoiari begira.


Noize MC - Wikipedia, entziklopedia askea.\nYartsevo (en) , 1985eko martxoaren 9a (35 urte)\nRussian State University for the Humanities (en)\nraperoa, musikaria, aktorea, abeslaria, musikagilea, gitarra-jotzailea eta keyboardist (en)\nRespect Production (en)\nMisteriya Zvuka (en)\nNoize MC, benetako izenez Ivan Aleksandrovitx Alekseiev (errusieraz: Иван Александрович Алексеев) abeslari, musikari eta aktore errusiarra da.\n1.1 Jaiotza, lehendabiziko lanak (1985-2002)\n1.2 Heziketa (2003-2006)\n1.3 Ospearen areagotzea (2007-2008)\n1.4 Hasierako albuma eta ondorengo lanak (2008-2011)\n1.5 2012 - 2013\n3.1 V.I.P. taldeko kide gisa (Noize MC, Adik, MC N, MC Stans)\n3.2 Face2Face taldeko kide gisa (Noize MC, Adik)\n3.3 Estudioko diskoak\nJaiotza, lehendabiziko lanak (1985-2002)[aldatu | aldatu iturburu kodea]\nIvan Alekseiev 1985eko martxoaren 9an jaio zen Jartsevon, Errusiako Smolensk Oblastan. Aita musikaria du; ama, ordea, kimikaria da. Bere gurasoak 1994an dibortziatu ziren. 8-9 urte zituenean Ivan olerkiak idazten hasi zen eta 10 urterekin musikarekiko interesa piztu zitzaion. 1995/96ko neguan gitarra klasikoa jotzen ikasten hasi zen musika eskolan. 1997an, bere ama eta biak Belgorodera joan ziren bizitzera. Bertan, eskualdeko gitarra klasiko txapelketan parte hartu zuen eta bitan saritu zuten: 1998ko txapelduna eta 2000ko txapeldunordea.\nIvan rock gitarren zalea zen eta 13 urte zituenean bere lehen musika taldea sortu zuen. 2000ko hamarkadaren hasieran Ritxagi maxin (errusieraz: Рычаги машин) taldean baxu-jotzaile eta korista aritu zen. Ivanek Nirvana musika taldeko kideak miresten zituen, baina The Prodigyren arrakastak miretsirik utzi zuen. Diesel Power (ft. Kool Keith) abestiak liluratuta, rap musika idazteari ekin zion, bere rock taldearekin gitarra jotzen jarraitzen zuela.\nBere ikaskide Arkadirekin, "Adik" eta "228" ezizenez ezagutua, V.I.P. hip hop taldearen kide izan zen. Belgorod oblastean zehar emandako kontzertuei esker taldearen ospeak azkar egin zuen gora. Proiektua agortu bezain laster, Noize MC-k eta Adik-ek Face2Face izeneko hip hop biko taldea osatu zuten. Hainbat kontzertu eman zituzten Errusiako beste eskualdetan, baita Ukrainako Kharkiveko nazioarteko musika jaialdian ere abestu zuten.\n2001an Ivanek musika eskolan graduatu zen. Urte bat geroago, Ivanek eskola orokorra amaitu zuen urrezko domina lortuz. Urte horretako udan, Errusiar Estatuko Humanitate Unibertsitatean izena eman zuen. Hori dela eta, taldea utzi eta Moskura bizitzera joan behar izan zuen.\nHeziketa (2003-2006)[aldatu | aldatu iturburu kodea]\nUnibertsitatearen ikasle-egoitzan kokatu eta bakarlari bezala hasi zen. 2003an Protivo Gunz rock alternatibo musika taldea sortu zuen, ikasle-egoitzaz kanpoko ikasleez osatua. Ikasle-egoitzan freestyle-ak hobetzen aritu zen eta ondoren ikasleen jaietan irakurtzen zituen gitarra akustikoaz lagundurik. Han maketak grabatu zituen Noize MC eta Protivo Gunz bezala. Maketa horiek oso arrakasta handia izan zuten gazteen artean, Interneti esker.\n2003 eta 2005 artean, Noize MC-k hainbat buruz buruko freestyle lehiaketetan, klubetan eta hip hop txapelketetan parte hartu zuen. Horietan, zenbait sari lortu zituen. Horrez gain, "Protivo Gunz" taldearekin Mosku oblastan zehar ibili zen klubetan, tabernetan eta atari zabalean kontzertuak eskainiz.\n2005eko martxoan Noize MCk MC Molodoi (errusieraz: MC Молодой) rapeatzailea menderatu zuen "Snickers Guru Klan" kale-kultura jaialdiaren buruz buruko freestyle finalean. Hori dela eta, jaialdiaren antolatzaileek Noize MC gonbidatu zuten "Snickers Urbania" jaialdiko epaile eta aurkezlea izan zedin.\n2005eko maiatzean, Ivanek ikasle-egoitza utzi eta Mosku erdiguneko Arbat kalean gela bat alokatu zuen. "Protivo Gunz" taldeak noizean behin bat-bateko kontzertuak emateari ekin zion. Ustekabean emandako kontzertu horietariko batzuk poliziak eten behar izan zituen.\n2005eko eta 2006ko udetan, Noize MC "Snickers Urbania" jaialdiarekin Errusian zehar ibili zen. Irabazitako diruarekin, estudioak hainbat abesti grabatu zituen, ondoren bildumetan kaleratuko zituztenak. 2006ko udan, Noize MCk "Respect Productions" produkzio-etxearekin sinatu zuen bakarlari gisa, baina "Protivo Gunz" taldearekin abesten jarraitu zuen. 2006ko irailaren 9an, bere rock taldeak Errusiako "Urban Sound" lehiaketa irabazi zuen.\nOspearen areagotzea (2007-2008)[aldatu | aldatu iturburu kodea]\n"Urban Sound" lehiaketaren saritzat, "Protivo Gunz" Pesniu dlia radio (errusieraz: Песню для радио) aurrekontu murritzeko bideoklipa grabatu zuen eta "Muz-TV" telebista-katean bota zuten. Diskoetxeak eskatuta, artista Noize MC bezala agertzen da. 2006ko azaroan abestia DFM irrati katean jarri zuten. Bideokliparen zuzendaria Hindrek Maasik estoniarra izan zen.\n2007ko apirilaren 13an Noize MCk eta Respect Productionsek Errusiako Universal Music Group filialarekin hitzarmena sinatu zuten. Hitzarmena musika kazetariei deigarri gertatu zitzaien, musikariarentzat ez ezik, errusiar hip hoparentzako ere garrantzitsua baitzelako.\nBien bitartean, Noize MCk 2006ko urritik 2007ko apirilera iraun zuen "Hip-Hop.Ru atariaren 7. hip hop norgehiagoka ofiziala" errusiar Interneteko txapelketarik handiena irabazi zuen. Mundu osoko 3.000 rapetzaile errusiarrek parte hartu zuten lehiaketa honetan. 2007ko irailean Za zakritoi dveriu (errusieraz: За закрытой дверью) norgehiagokaren bideoklipa argitaratu zuten. Bideokliparen zuzendaria Hindrek Maasik izan zen berriz ere. Noize MCren lanak hedapen handia izan zuen irrati eta telebista-kateetan, 10. postua lortuz MTV-2007ko 100 Abestirik Onenak izeneko zerrendan.\n2007ko udan, Ivan Alexeievek Pavel Lunginek zuzendutako Rozygryx (errusieraz: Розыгрыш) filmaren remakean lehen mailako papera izan zuen. Bertan, Igor Gluxko pertsonaiaren papera antzeztu zuen. Horrez gain, Noize MCk film honen soinu-banda konposatu zuen. Filma 2008ko maiatzaren 22an eman zuten estreinakoz. Moio more (errusieraz: Моё море) abestiaren bideoklipa filman oinarritu zen eta A-ONE telebista-katean eman zuten.\nHasierako albuma eta ondorengo lanak (2008-2011)[aldatu | aldatu iturburu kodea]\n2008ko maiatzaren bukaeran Noize MCk Universal Music-ekin zuen hitzarmena eten zuen.\nNoize MCren estreinako albuma "The Greatest Hits vol. 1" Misteria zvuka (errusieraz: Мистерия звука) diskoetxearekin argitaratu zuen 2008ko ekainaren 17an.\n2008ko abenduan НАИВ punk talde errusiarraren kontzertuan parte hartu zuen. Gainera, urte berean arrakasta handia izan zuen Oblomki txuvstv abestia idatzi zuen Tania Terioxina abeslariarentzat. 2009an Arbat kalean agertu zen eta herrialdean zehar biran egon zen.\n2010eko otsailean Anatoli Barkov Lukoileko lehendakariordearen autoak Citroën batekin talka egin zuen Moskuko Leninski Prospekten, Gagarin plazatik gertu. Istripuan Citroëneko bi bidaiariak hil ziren: 72 urteko Vera Sidelikova eta 35 urteko Olga Aleksandrina (gidaria), Noize MCren arrebaren adiskidea. Lekukoek Barkoven autoa kontrako bidetik trafikoa saihesten zihoala adierazi zuten, baina agintariek Citroëneko bidaiariei egotzi zieten errua. Istripuaren berri jakin eta berehala, Noize MCk "Mercedes S666" abestia idatzi zuen Barkov jaunaren zigorgabetasuna salatuz. Abesti honen bideoklipak arrakasta handia izan zuen Interneten.\n2010eko maiatzaren 28an Posledni albom (errusieraz: Последний альбом) argitaratu zuen. Horrez gain, 2010ko Ubrania lehiaketan parte hartu zuen, baina oraingoan artista nagusi bezala.\n2010eko azaroaren 10ean Juri Xevtxuk abeslariak Noize MC gonbidatu zuen DDT musika taldearen kontzertuan abestera, non "Kuri bambuk" eta "Na Marse klassno" abestiak kantatu zituen.\n2012 - 2013[aldatu | aldatu iturburu kodea]\n2012ko ekainean taldeak Arkhangelsk hirian ospatzen den Ostrov rock musikaldian parte hartu zuen.\n2012aren bukaeran Noize MCk hurrengo urtean bi disko argitaratuko zituela esan zuen. 2013ko apirilaren 11n Protivo Gunz rock diskoa eta 2013ko urriaren 28an Nerazberikha (errusieraz: Неразбериха) rap diskoa argitaratu zituen.\nHona hemen Noize MC taldearen egungo kideak:\nIvan «Noize MC» Alekseiev (errusieraz: Иван «Noize MC» Алексеев) — gitarra, rapeatzailea, abeslaria\nMaksim «Inspektor ZOZH» Kramar (errusieraz: Максим «Инспектор ЗОЖ» Крамар) — teklatuak, gitarra elektrikoa\nAleksandr «Kisly» Kislinski (errusieraz: Александр «Кислый» Кислинский) — baxua\nPavel «Pa$hock» Teterin (errusieraz: Павел «Pa$hock» Тетерин) — bateria\nV.I.P. taldeko kide gisa (Noize MC, Adik, MC N, MC Stans)[aldatu | aldatu iturburu kodea]\n1997 — Думать о тебе\nFace2Face taldeko kide gisa (Noize MC, Adik)[aldatu | aldatu iturburu kodea]\n2002 — Не нравится, не ешь!\n2002 — Лирика белых стен\n2003 — 13 кадров\n2010 — The Greatest Hits Vol. 2 (The Greatest Hits Vol. 1 diskoaren berrargitalpena)\n2013 — Неразбериха\n2009 — Розыгрыш\nBideo-diskoak[aldatu | aldatu iturburu kodea]\n2011 — Жечь электричество!\nZuzenekoak[aldatu | aldatu iturburu kodea]\n2012 — Живой Zвук\n2008 — Розыгрыш — Igor Gluxko (errusieraz: Игорь Глушко) bezala.\n2012 — Детка — kameoa.\n2013 — Hard Reboot — … (lanean)\n↑ The Greatest Hits Vol. 1 diskoa Rap.ru webgunean.\n↑ «Последний альбом» diskoa Rap.ru webgunean\n↑ «Новый альбом» diskoa Rap.ru webgunean.\n↑ Protivo Gunz diskoa Rap.ru webgunean.\n↑ «Неразбериха» diskoa Rap.ru webgunean.\n(Errusieraz) Noize MC-ren webgune ofiziala\nWikimedia Commonsen badira fitxategi gehiago, gai hau dutenak: Noize MC\nMultimedia: Noize MC\nErrusiako rock abeslariak\nOrriaren azken aldaketa: 12 urria 2019, 03:49.


Eva Franco, Distira Lehiaketa Sozialean irailako irabazlea\nEva Franco, gure bazkideak iraileko lehen saria irabazi du Distira lehiaketa sozialean\nIraileko gaia 'Libre-kolore' izan da, eta merezitako irabazlea Eva Franco izan da.\nHilabete honetako hiru argazki onenak eta lehiaketara aurkeztutako guztiak ikus ditzakezue hemen.\nEva Franco gure bazkideak Argizaiola jaso du gaur\nGure bazkideak, Eva Francok, merezitako Argizaiola jaso du gaur Bilbon.\nDistirako bazkide batzuk bertara joan gara une bakar hau berarekin partekatzeko. Zorionak Eva!!!\nZumaiako XXXIII. Argazki Lehiaketaren sariak banatu dira\nGaur arratsaldean banatu dituzte Alondegiko Oxford aretoan Zumaiako XXXIII. Gainera, lehiaketara aurkeztutako 36 lan onenen erakusketa ireki da.\nAurtengo irabazlea Jose Mari Razkin Razkin izan da, 'Argi jokoak' lanarekin; bigarren saria Manu Barreirorentzat eta 'Faded' lanarentzat izan da, eta hirugarren saria Marcel Van Balkenentzat eta 'Gateway' lanarentzat. Zumaiako onenaren saria Soraya Lopezentzat izan da, 'Viaje a la Luna' lanarekin.\nLehiaketara aurkeztutako 36 lan onenen erakusketa Oxford aretoan egongo da ikusgai abuztuaren 8ra arte eta egunero bisitatu ahal izango da 18:30etik 20:30era.\nGure bazkide den Eva Francok, argizaola 2021 irabazi du\nGaur jakinarazi dituzte argizaiola 2021 sariak, eta aurten Eva Franco gure bazkideari eman diote saria, argizaiola lehiaketara aurkezten zen lehen aldia baitzen.\nArgizaiola 41 aplikazio mugikorrean argazki irabazleak eta gainerakoak ikus ditzakezue.\nGure bazkide den Soraya Lópezek, Zumaiarra onenaren saria irabazi du Zumaiako XXXIII. argazki lehiaketan\n2021/7/23an, ostiralean, Zumaiako Oxford aretoan (Erribera kalea, 23), Zumaiako zuri-beltzeko XXXIII. Argazki Lehiaketaren erakusketa inauguratuko da, saritutako argazkiekin, bai eta lehiaketara aurkeztutako irudi onenen aukeraketa bat ere, aurten Libre gaiari buruzkoa. Erakusketa abuztuaren 8ra arte egongo da zabalik, egunero, 18: 30-20: 30 ordutegian.\nInaugurazio ekitaldian Distira argazki elkarteko kideek lehiaketaren inguruko xehetasunak emango dituzte, 'Argi jokuak' lanarekin Jose Mari Razkin garaile suertatu baita.\nHauek izan dira beste saridunak:\n1. saria: Jose Mari Razkin Razkin, 'Argi jokuak'\n2. saria: Manu Barreiro "Faded"\n3. saria: Marcel Van Balken "Gateway"\nZumaiar onenaren saria: Soraya López "Viaje a la luna"\n2020-2021 Distira lehiaketa sozialean saritutako argazkien erakusketa\nEkainaren 17tik abuztuaren 1era, Alondiga kultur etxeko sarreran, I. Distira Lehiaketa Sozialean hobekien sailkatutako argazkiak erakutsiko dira.\n2020-2021 lehiaketa sozialaren sariak banatu dira\nGaur banatu ditugu 2020-2021 Distira lehiaketaren sari guztiak.\nLehenik eta behin, hileroko sariak banatu dira, eta, azkenik, urteko sariak banatu ditugu. Hauek izan dira sarituak:\nLehen saria: Soraya López\nBigarren saria: Iván Rodriguez\nHirugarren saria: Leire Zearreta\nHilabete bakoitzeko argazki sailkatuenekin erakusketa bat egingo dugu ekainean.\nDavid de Llodio, Distira Lehiaketa Sozialean maiatzeko irabazlea\nDavid de Llodio, gure bazkideak maiatzeko lehen saria irabazi du Distira lehiaketa sozialean\nMaiatzeko gaia 'Libre-kolore' izan da, eta merezitako irabazlea David de Llodio izan da.\nGure elkarteko 7 kidek parte hartu dute proiektu honetan, Zumaiako Udalarekin batera, hainbat kontzeptu erakusteko, hala nola natura ingurunea, mugikortasuna, eremu publikoa edo etxebizitza argazkiz.\n26 argazkirekin elkarlanean aritu gara. Argazkiok, Zumaiarren testuekin, udal elkarte eta ordezkariekin batera, gai horiei buruz gogoeta egitera gonbidatzen gaituzte.\nDavid de Llodio eta Jose Luis García, apirileko irabazle distiraren lehiaketa sozialean\nDavid de Llodio eta Jose Luis García gure bazkideek apirileko lehen saria irabazi dute Distira lehiaketa sozialean.\nApirileko gaia 'erakusketa luzea' izan da, eta irabazleak José Luis García eta David de Llodio izan dira.\nHilabete honetako hiru argazki onenak eta lehiaketara aurkeztutakoak ikus ditzakezue hemen.\nZorionak bioi!! !\nSoraya Lopez El Barco de Avilako gaueko lehen argazki lehiaketako irabazlea\nSoraya López bazkideak antolatu du Barco de Avilan antolatutako gaueko lehen argazki lehiaketako lehen saria.\nLehiaketa Boreas Acimut kultur elkarteak antolatu du, El Barco de Avila Udalarekin elkarlanean.\nAurkeztutako argazki onenak aukeratuta, erakusketa bat egingo da En Barco de Avilan (Erlojuaren Etxean), martxoaren 26tik apirilaren 5era\nSoraya López lehiaketa sozialeko martxoko irabazlea\nSoraya López gure bazkideak martxoko lehen saria eskuratu du Distirako lehiaketa sozialetan.\nMartxoko gaia 'denbora' izan da eta merezitako irabazlea Soraya López izan da.\nHemen ikus ditzakezue hilabete honetako hiru argazki onenak eta lehiaketara aurkeztutako guztiak.\nDavid de Llodio Distira lehiaketa sozialeko otsaileko irabazlea\nDavid de Llodio gure bazkideak urtarrileko lehen saria eskuratu du Distirako lehiaketa sozialetan.\nOtsaileko gaia 'erretratua' izan da eta merezitako irabazlea David de Llodio izan da.\nJosé Luis Distira lehiaketa sozialeko urtarrileko irabazlea\nJosé Luis García gure bazkideak urtarrileko lehen saria eskuratu du Distirako lehiaketa sozialetan.\nUrtarrileko gaia 'gaueko argazkia' izan da eta merezitako irabazlea José Luis García izan da.\nZorionak José Luis!!!\nSoraya López Distira lehiaketa sozialeko abenduako irabazlea\nSoraya López gure bazkideak abenduako lehen saria eskuratu du Distirako lehiaketa sozialetan.\nAbenduko gaia 'eskua / eskuak' izan da eta merezitako irabazlea Soraya López izan da.\nSonia Alvarez Distira lehiaketa sozialeko azaroko irabazlea\nSonia Álvarez gure bazkideak azaroko lehen saria eskuratu du Distirako lehiaketa sozialean.\nAzaroko gaia 'zuhaitz / zuhaitzak' izan da eta merezitako irabazlea Sonia Álvarez izan da,\nArgazkiaren gainean sakatuz hilabete honetako hiru argazki onenak ikus ditzakezue.\nDistiraren taldeko udazkeneko irteera fotografikoa\nDistirako bazkide batzuk Artazako kanpin ikusgarrian izan gara asteburu honetan. Bertan, kanpinari eta haren inguruei argazkiak atera dizkiegu, Light Painting argazkiak egin ditugu eta Urederraren iturburuari argazkiak atera dizkiogu.\nEskerrak eman nahi dizkiogu Joseba Osa zumaiarrari, kanpinaren jabeari, etxe handi batean egoteko aukera eman digulako, Covid-19rekin bizi dugun egoerak eskatzen dituen segurtasun neurri guztiekin egoteko aukera eman digulako.\nAsteburu bikaina pasatzen dugu!.\nDavid de Llodio, Distira lehiaketa sozialeko urriko irabazlea\nDavid de Llodio gure bazkideak urriko lehen saria eskuratu du Distirako lehiaketa sozialean.\nDistira elkarteak 2020-2021 lehiaketa soziala jarri du abian. Hilero gai bat proposatuko da, eta bazkide guztiek argazkiak bidaltzeko aukera izango dute. Gainera, urteko irabazle bat egongo da.\nUrriko gaia 'librea, zuri-beltzean' izan da eta merezitako irabazlea David de Llodio izan da, Zumaian ateratako argazki eder batekin.\nGure bazkide den Soraya Lopez, irabazi du berriro Udako Argazki Lehiaketa\nGure bazkide, Soraya Lopezek eskuratu ditu epaimahaiaren eta ikuslearen sariak, abuztuan Puende del Congoston ateratako argazki batekin.\nBALEIKEk egindako Udako I. Argazki Lehiaketak baditu irabazleak. Argazkilari berak eskuratu ditu epaimahaiaren eta ikuslearen sariak: Soraya Lopezek, Puente del Congoston (Salamanca, Espainia) abuztuan ateratako argazkiarengatik. Beraz, Lopezek Begi Bistan-en eskutik bi lagunentzat Oria ibaian piragua ibilaldia eta Sastarrainen bi lagunentzako zaldiz ibilaldia jasoko ditu.\nZorionak Soraya !!!\nDistira "Zuloaga eta Zumaia" erakusketan\nZumaiako Udalak eta Zuloaga fundazioak "Zuloaga eta Zumaia" erakusketa antolatu dute, artista eibartarraren jaiotzaren 150. urteurrena dela eta.\nJoan den larunbatean inauguratu zen erakusketa eta Distirako hainbat kide bertan izan ziren.\nDuela zenbait hilabete Zumaiako Udalak Distiraren laguntza eskatu zuen erakusketa honetarako argazkiak egiteko, eta Distirako zenbait kidek argazkiak egiten lagundu zuten. Egiten ditugun argazkietatik 6 erakusketa honetan erakusten dira.\nErakusketa urriaren 4ra arte egongo da zabalik eta bisitatzera animatzen zaituztegu.\nZumaiako XXXII. Argazki Lehiaketaren sariak banatu dira\nAtzo arratsaldean banatu ziren Zumaiako XXXII. Argazki Lehiaketako sariak Alondegiko Oxford aretoan. Horrekin batera zabaldu zen lehiaketara aurkeztutako 36 lan onenekin osatutako erakusketa.\nAurtengo irabazlea Jose Agustin Gurrutxaga izan da, 'Umea eta txoria' lanarekin; bigarren saria Manu Barreirorentzat eta 'Historias de un tren 29' lanarentzat izan da, eta hirugarren saria Aitor Aranarentzat eta 'Jugando a ser Degas' 02rentzat. Zumaiako onenaren saria Mitxel Aizpurua Etxanizentzat izan da, 'Mont St. Michel: prozesu informalak lokatz gainean '.\nLehiaketara aurkeztutako 36 lan onenen erakusketa Oxford aretoan egongo da ikusgai abuztuaren 12ra arte eta egunero izango da ikusgai 18: 30etik 20: 30era.\nFraktalen tailerra Marijose Cuelirekin (2020-01-11)\n2020ko urtarrilaren 11n fraktal tailerra emango du Marijose Cuelik Zumaian.\n8 ordu horietan Marijosek bere lana nola egiten duen erakutsiko digu.\nHemen dituzue Halloweenetako gauean egindako argazkiak.\nEskerrik asko hurbildu zineten guztioi, gustokoak izatea espero dugu.\nDistira argazki elkarteko VI. erakusketa kolektiboa\nDatorren urriaren 31tik azaroaren 17rarte, Distira elkarteko bazkideetako batzuk , bere argazkiak erakutsiko dituzte Zumaian dagoen Oxford Aretoan.\nGuztira 17 bazkideen 17 irudi osatzen dute erakusketa.\nGai desberdinetako argazkiak ikusi ahal izango dira: naturako paisaiak, estudioko argazkiak, hiri paisaiak, muntaketak, gau argazkiak,...\nErakusketa Abenduaren 17rarte egongo da irekita, 18:00tik -20:00hrako ordutegian. (Oxford Aretoan - Alondegia kultur etxea)\nDistira argazki elkartearen IV. erakusketa kolektiboaren - kartela\nHemen dituzue San Telmotako laraunbatean egindako argazkiak.\nIluminazio Taillerra AdStudio-en eskutik\nAbenduaren 1ean Zumaian Estudioko argiztapenari buruz ikastaro bat egiteko aukera izan genuen AdStudio-en eskutik.\nTaillerrak 3 orduko iraupena izan zuen, bertan Marianok estudioko argazkigintzari buruzko bere ezagupen zabalak erakutsi zizkigun,ala nola, iluminazioko eskemak, modeloekin posizio diferenteak , truko desberdinak ...\nIkastaroak alde praktikoari garrantzi gehiago eman zion alde teorikoaren aurrean, ekintzan parte hartzen handiarekin, beraz denok asko ikasi genuen eta oso gustora bukatu genuen.\nEskerrikasko AdStudio !!\nDistira argazki elkarteko V. erakusketa kolektiboa\nDatorren azaroaren 29tik abenduaren 15rarte, Distira elkarteko bazkideetako batzuk , bere argazkiak erakutsiko dituzte Zumaian dagoen Oxford Aretoan.\nGuztira 16 bazkideen 16 irudi osatzen dute erakusketa.\nGai desberdinetako argazkiak ikusi ahal izango dira: naturako paisaiak, estudioko argazkiak, hiri paisaiak, gau argazkiak,...\nErakusketa Abenduaren 15rarte egongo da irekita, 18:00tik -20:00hrako ordutegian. (Oxford Aretoan - Alondegia kultur etxea)\nGainera erakusketa honetan ezin izan dugu ahaztu gure lagun eta bazkide izandako Ricardo Txapartegi.\nErakusketaren argazkien artean berak utzitako artelana ere agertzen dira (lehentasunezko lekuan).\nDistira argazki elkartearen V. erakusketa kolektiboaren - kartela\nGaur, Distirako bazkide batzuk, Belaustegi pagadian egon gara udazkenaren kolore bikainei argazkia eginez.\nEgun bikaina pasatzen dugu!.\nAzaroaren 10ean ospatu zuten 2018ko topaketak.\nArtium Museoan Heidi Aguilar-ren hitzaldiez, Koldo Mendaza -ez, Piko Zulueta-ez eta Valiente Verde -z gozatu genituen .\nGero guztiak batera gozatzen dugu bazkari bateko eta ideiak partekatzen jarraitzen dugu\nRdeR-ak ekitaldia oso ondo antolatu zuen, Zorionak!\nBeste kolpe gogor bat Distira-rentzat\nGure lagun eta bazkide zen Ricardo Txapartegi-k atzo utzi gintuen. Tamalez, heriotza 50 urte zituelarik etorri zaio.\nBere galerak, samintasun eta hutsune ikaragarria izugarria utzi digu.\nEzagutzen genionak bagenekien zein pertsona haundia zen, eta zenbat gozatzen zuen bere eta gure afiziotaz, argazkilaritzataz.\nRitxi, inoiz ez zaitugu ahaztuko.\nDistirak euskeraldiaren jaian parte hartuko du\nDistirak jaian parte izango du datorren Urriaren 6an ospatuko den Euskeraldian.\nDistirako bazkideek lagunduko dute antolatuko diren ekitaldietako argazkiak eginez.\nGure bazkide den Soraya Lopez, irabazi du irabazi du Udako Argazki Lehiaketa\nArgazki ugari jaso dute aurten ere Baleike-k antolatutako udako Argazki Lehiaketan. Gaur eguerdira bitarte izan da parte hartzeko aukera, eta epaimahaiak hartu du erabakia dagoeneko: gure bazkide den Soraya Lopezek jasoko du lehen saria, Bqb bidaiak-ek eskainitako asteburu pasa.\nOlarroaren egunaren rallyaren sari-banaketa\nGaur olarroaren egunaren rallyeko ospatu dugu eta gaur ere olagarroaren egunaren rallyeko irabazleentzako sariak eman dute. Edizio honetako irabazleak izan dira:\n1. Saria: José Luis Rodríguez Morán\n2. Saria: Jose Angel Amuchastegui\n3. Saria: Manu Barreiro\nLehen zumaiarra: Sonia Álvarez (Distira-ko bazkidea)\nArgazkigintzan hasteko ikastaroa (URRIAK 8 - AZAROAK 21)\nAstelehena eta Asteazkena 19:00tatik - 20:30tara, argazki-irteerak larunbatetan.\nTailerra “Hildako natura” (Bodegoiak)\nOrduak: Larunbata 22, 10:00-14:00 eta 16:00-20:00\nIgandea 23, 10:00-14:00\nLekua: Foronda Eraikina, Zumaian (Odieta Kalea, 2)\nZumaiako XIV argazki rallya "Olarro Eguna"\nDatorren Irailaren 15an, Larunbata , Zumaiako XIV Argazki rallya ospatuko da Zumaian, “Olarro\nInskripzioa 10€ koa izango da nagusientzat (16 urtez azpikoentzak inskripzioa debalde). Baina\naurten “bazkari popularrerako “ ticket bat jasoko du nagusi bakoitzak inskripzioarekin batera.\nAurkeztutako kolekzioen: Epaimahaia, proiekzioa eta sari banaketa egun berean egingo da, hau da, Larunbatean, Irailak 15an.\nRallyaren oinarriak hemen jartzen dizugu, bertan informazio eta zehetazun oro aurki ditzazkezu.\nAnimatu eta etorri argazki egun dibertigarri bat pasatzera.\nManso Navasen beste argazki bat ere jasotzen da erakusketan, biak bularreko minbizia izan zuten.\n"Egoerari horretatik pasatzen ari diren emakume ausart guztiei dedikatzen diet saria", esan zuen irabazleak.\nLehiaketara aurkeztutako 36 argazki onenekin osatutako erakusketa zabaldu da Alondegiko Oxford aretoan. Erakusketa hau abuztuaren 15era arte bisitatu ahal izango da, egunero, 18:30etik 20:30era.\nSalgai 2019 Distira egutegiak\nJada 2019 Distira egutegiak salgai daude. Egutegiak eskuragai daude hiru tamaina desberdinetan: mahai-egutegia, tamaina ertaineko pareta egutegia eta tamaina handiko pareta egutegia.\nEgutegiak Distirako bazkideek emandako Zumaia-ko argazkiez egin dira.\nEgutegi elebidun eta kalitate fotografikodunak egiteagatik apustu egin dugu. Egutegiak Zumaia-ko Turismo bulegoan jarri ditugu eskuragarri erosi nahi duenarentzat.\nProiektu honetan ilusio asko jarri dugu, horregatik Zumaitarren eta baita datozen turisten. gustukoa izatea espero dugu.\nZumaiako XXX. Argazki Lehiaketa-irabazleak eta erakusketa\n2018/7/28an 19:00ean zabalduko da Oxford aretoan XXX. Argazki Lehiaketako erakusketa, argazki irabazleekin eta lan onenen hautaketa batekin atondutako erakusketa. Irekieran Distira Argazki elkarteko kideak izango dira eta lehiaketaren nondik norakoak azalduko dituzte.\nEgunero egongo da zabalik abuztuak 15 arte, 18:30-20:30 ordutegian\nAurtengo gaia ‘Emakumea’ izan da eta lehiaketaren irabazlea Oscar Manso Navas, ‘Hope’ argazkiarekin\n2. saria: Luis Leando Serrano, ‘Eva con velo’\n3. saria: Pili García Pitarch, ‘Tea transport X’\nZumaiar onenari saria: Juan Ramón Llavori Romatet, ‘Duong Lam’\nDistira elkarteko 2018ko udaberriko talde irteera.\nEkainaren 2an Gorlizeko itsasargian, Plentziako udalerrian eta Gaztelugatxen egoteko aukera izan genuen, udaberriko irteeran.\nPaisaia motako argazki ugari atera genituen eta baita Light Painting teknika berezia erabiliz argazki batzuk gaupartean.\nEgun bikaina pasa genuen betiko bezela !!\nDISTIRA EHATE-2018ko kongresuan\nAFCN elkarteak antulatutako Iruñako , EHATE-ko kongresuan Distira presente egon zen.\nBeste Argazkilari Elkarteekin esperientziak partekatu eta erabaki berriak bozkatu ahal izan genuen, egun bikaina pasatuz .\nDistira Euskalphoto-ren lehen edizioan egon zen\nDistirako kide batzuk Euskalphoto kongresuko lehen edizioan presente egon ziren,\nAparteko argazkilariak emandako hitzaldiez, 3 hiru egun osoz gozatu eta ikasi ahal izan zen.\nAntolatzaileei Zorionak gure partez ekitaldi honengatik; espero dugu hurrengo urtekoan ere kalitate bereko ponentziaz gozatu ahal izateaz.\nOrtzadar gehigarrian Sonia Alvarezen argazkiak agertu dira\nGaur Ortzadar deituriko gehigarri kulturaleko kontraportadan , gure bazkide den Sonia Alvarezen argazkiak publikatu dira.\nOrtzadar gehigarria asteburu denetan publikatzen "Grupo Noticias" eko egunkarietan ( "Noticias de Gipuzkoa, Deia, Diario de noticias de Navarra, Diario de Noticias de Alava")\nXXX. Argazki Lehiaketa lehiaketaren oinarriak argitaratuta\nZumaiako udal kultura sailak iragarri du XXX. zuri-beltzezko argazki lehiaketako gai berria: Emakumea.\nArgazkiak aurkezteko epea 2018-ko maiatzaren 30ean amaituko da.\nAurtengo berrikuntza bezela lehiaketara aurkezteko sistema "formatu digitala" izango da.\nObren bidalketa gure weborritik egin ahal izango da soilik, lehiaketak atala erabiliz.\nOrtzadar gehigarrian Jorge Murgiondoren argazkiak agertu dira\nGaur Ortzadar deituriko gehigarri kulturaleko kontraportadan , gure bazkide den Jorge Murgiondoren argazkiak publikatu dira.\nOrtzadar gehigarrian Soraya Lopezen argazkiak agertu dira\nGaur Ortzadar deituriko gehigarri kulturaleko kontraportadan , gure bazkide den Soraya Lopezen argazkiak publikatu dira.\nDistira argazki elkartearen erakusketa kolektiboa, Eibarren\nOtsail guztian zehar, 'Itsasoa' gai bezela hartuta, Distira-ren erakusketa kolektiboa bisitatu ahal izango da Eibarreko "Club deportibo" kafetegian, (Toribio Etxeberria C\_, 16-1°).\nDistiratik erakusketa bisitatzera animatzen zaituztegu.\nOrtzadar gehigarrian Unai Armendiaren argazkiak agertu dira\nGaur Ortzadar deituriko gehigarri kulturaleko kontraportadan , gure bazkide den Unai Armendiaren argazkiak publikatu dira.\nSonia Alvarezen erakusketa, Eibarren\nUrtarrilleko hilabetean zehar, Sonia Álvarez gure bazkideak, bere argazkien sorta bat erakusgai izango du Eibarreko AMBIGU-a kafetegian.\nGure bazkide den Luis Mari Alkortak, irabazi du Inauterietako kartel lehiaketa\nLuis Mari Alkortak irabazi du Zumaiako Inauterietako kartela aukeratzeko sortu den lehiaketa.\nLuis Mari Alkortak sortutako kartela erabiliko du Udaleko Kultura Sailak Inauterietako festa egitarau osoa iragartzeko.\nZorionak Luis Mari !!!\nImanol Manterola gure bazkidea, 2017 Herriz Herri-a ligaren irabazlea\nImanol Manterola gure bazkidea, 10 sari 2017an lortu zituen. Gaur haietako azkena jaso du: 2017 Herriz Herri-a ligaren irabazlea.\nDistira argazki elkarteko IV. erakusketa kolektiboa\nDatorren azaroaren 28tik abenduaren 17rarte, Distira elkarteko bazkideetako batzuk , bere argazkiak erakutsiko dituzte Zumaian dagoen Oxford Aretoan.\nAzaroaren 25ean ospatu zuten 2017ko topaketak.\nKondestablea Jauregian Ana Belén Aicua-ren hitzaldiez, Carlos Cánovas-ez eta José A. Ayerra-z gozatu ondoren, bisitaldi gidatura goaz Iruñeko udaletxean.\nAFCN-ak ekitaldia oso ondo antolatu zuen, Zorionak!\nHaurrentzako 'Light Painting' tailerrak\nIa 100 umek gaur gozatu ahal izan dute Painting Lighten gaur Forondan antolatu ditugun 5 lantegiez.\nDisitiratik eskertu nahi diegu parte hartu duten ume guztiei eta bere gurasoei. Bai guri hainbeste gusta dakizuela espero dugu.\nEgindako argazkiak hemen ikus ditzakezue.\nGaur, Distirako bazkide batzuk eta gure laguna Javier Carballo, Oñatiko basoetan egon gara udazkenaren kolore bikainei argazkia eginez. Egun bikaina pasatzen dugu!.\nEskerrik asko Javier gurekin etortzeagatik eta guri hainbeste erakusteagatik!\nAzaroaren 18an, 6-12 urte bitarteko haurrei zuzendutako Light Painting tailerrak emango ditugu doan, Forondan.\nArgiaz marraztuz, argazki izugarriak egiten ikasiko da tailer horietan. 6 eta 12 urte bitarteko haurrei zuzenduta dago ekimena, eta hainbat txanda antolatu ditugu. Hala, lau ordutegi izango dira aukeran, goizez eta arratsaldez: 10:00-10:45, 11:00-11:45, 17:00-17:45 eta 18:00-18:45.\nTailerra doakoa izango da eta izen emateko distiraelkartea@gmail.com gure emailera mezua idatzi behar da ondokoa adieraziz: haurraren izena, adina eta nahiago duen ordutegia.\nKonposizio tailerra Benito Canteroarekin\nDistira elkartean gaur ikastaroa izan dugu: "Naturako Argazkietan Teknika eta konposizioa " aditu handi baten esku: Benito Cantero.\nIkastaroa 4 orduko iraupena izan du, eta bertan Benitok natura eta mendiko argazkiei buruz bere ezaguera zabalak gurekin partekatu ditu.\nGero, denak elkarrekin bazkaltzera joan gara eta gure gai gogokoenaz hitz egiten jarraitzeko aukera izan dugu: argazkigintza.\nMila esker Benito!!!\nGaur olagarroaren egunaren rallyeko irabazleentzako sariak eman dute. Edizio honetako irabazleak izan dira:\n1. Saria: Imanol Manterola (Distira-ko bazkidea)\n2. Saria: José Luis Rodríguez Morán (Zalla)\n3. Saria: Javier López Fabián (Barakaldo)\nLehen zumaiarra: Peio Romatet\n‘Reflection’ ikuskizuna Bilboko Guggenheim museoan\nUrriaren 11tatik urriaren 14tara arte, 20:30etik 23:00etara, 20 minutuko saio etengabeak eginez, argi eta soinu ikuskizun bat proiektatu zuten museoaren eta horren kanpoaldeko eskulturen gainean.\nUrriaren 11n irteera bat antolatzen genuen ekitaldiari argazkiak egiteko\nDistira-ko argazkilariek ikuskizun errepikaezinaz gozatzen genuen.\nImanol Manterola gure bazkidea, XIII Zumaiako argazki rallyean LEHENA izan da\nImanol Manterola gure bazkidea, XIII Zumaiako Olarro Eguna argazki Rallyan lehena izan da. Zorionak Imanol!!!\nEdizio honetako irabazleak izan dira:\n2. Saria: José Luis Rodríguez\n3. Saria: Javier López Fabian\nAurkeztutako argazkien proiekzioa eta sari banaketa, Urriaren 18a 19:30etan Alondegian izango dira.\nTurismo plana garatzeko laborategietatik lehena egin da gaur\nZumaiako turismo plana garatzeko prozesuaren baitan, bi laborategi egingo dira udazkenean zehar. Lehena gaur arratsaldean egin da Alondegiko Oxford aretoan. 71 lagunek hartu dute parte, zazpi taldetan banatuta. Lehenbizi, inkestaren eta herriko eragileei egindako elkarrizketen bidez lortutako emaitzen berri eman da. Gero, taldetan banatuta, zenbait gai aztertu dituzte, beti ere, turismoaren inguruan.\nDistirako kide batzuk proiektu honetan parte hartzen ari dira.\n2017ko olarroaren egunaren rallyaren oinarriak\nIrailaren 16an olagarroaren egunaren rallya gertatuko da.\nOinarriak hemen kontsulta ditzakezu. Parte hartzera anima zaitez!\nZumaiako XXIX. Argazki Lehiaketa-irabazleak eta erakusketa\n2. saria: Pedro Luis Ajuriaguerra Sáiz, ‘Niemeyer’\n3. saria: Rubén Redondo Herrero, ‘Ysios’\nImanol Manterolak bi sari gehiago lortu ditu\nImanol Manterola gure bazkidea, argazki rallya Eibaren bigarrena izan da, eta argazki rallya Barakaldon hirugarrena izan da.\nCarlos Callejo gure bazkidea Haur Danborradako VI. Argazki Lehiaketan lehena izan da\nCarlos Callejo gure bazkidea, Jakintza Berrik antolatzen duen Haur Danborradako VI. Argazki Lehiaketan lehena izan da.\nDistira elkarteko udaberriko talde irteera.\nMaiatzaren 28an Trasponte-n egon ginen. Bere zubi erromatar ospetsua eta Santa Catalina-ko Lorategi botanikoa bisitatu eta argazki ugari atera genituen.\nEgun bikaina pasa genuen beti bezela!\nUrte bete Joxe Juan gabe.\nGaur urtea betetzen da gure laguna eta kidea Joxe Juan hil zela.\nUrtea pasa da, baina, oraindik atzo izan zela dirudi, gure oroitzapenean egunero baitago.\nAste honetan udaberriko irteera prestatzen ari gara, bertara berak ez zuen hutsik egingo; bere jakinduria, alaitasuna eta prestutasunarekin. Irteera horretan bere hutsunea izango dugu, egunero gertatzen zaigun legez, Joxe Juan beti izango baita Distirako eta gure bihotzetako parte.\nDistiratik bere senitarteari, lagunei eta ezagutzeko zortea izan zuten guztiei besarkada handi bat bidali nahi diegu. Animo guztioi!\nDISTIRA FAFPV-2017ko kongresuan\nDISTIRA aurrean egon zen Gernikan PHOTOKA-k oraingo honetan antolatutako FAFPV-eko Kongresuan. Esperientziak partekatu ahal izan genituen egun bikaina beste elkarte fotografiko batzuekin pasatzen dugu.\nZumaiako XXIX. Argazki Lehiaketa lehiaketaren oinarriak argitaratuta\nOinarriak kontsulta ditzakezu atalean gure webaren lehiaketak.\nDark Red Team-ekin Light Painting Taillerra\nMartxoaren 25-ean Zumaian Light Painting-i buruzko ikastaro bat egiteko aukera izan genuen Dark Red Team-en eskutik.\nIkastaroak 6 orduko iraupena izan zuen, eta bertan Dark Read Team-eko Toño eta Manu-k, Light Painting-i buruzko beraien ezagutza zabalak azaldu zizkiguten modu erraz eta dibertigarrian.\nIkastaroari buruz, praktikoa, partehartzailea eta oso dibertigarria izan zela esan dezakegu.\nBertako argazkiak hemen ikus ditzakezue\nJavie Lopez-ekin Iluminazio Taillerra\nMartxoaren 18an Zumaian Estudioko argiztapenari buruz ikastaro bat egiteko aukera izan genuen Javier López-en eskutik.\nTaillerrak 8 orduko iraupena izan zuen, bertan Jabierrek estudioko argazkigintzari buruzko bere ezagupen zabalak erakutsi zizkigun,ala nola, iluminazioko eskemak, modeloekin posizio diferenteak , truko desberdinak ...\nArgazkiak hemen ikus ditzakezue\nEskerrikasko Javier !!\nMartxoaren 25an , Zumaian , Light Painting-eko ikastaroa\nDatorren martxoaren 25ean, Dark Red Team taldeak, Light Painting-eko teknikaren ikastaroa emango du Zumaian.\nVIII. GAU-TXORI (GAUEKO) ARGAZKI RALLYA-ko sari banaketa\nVIII. GAU-TXORI (GAUEKO) ARGAZKI RALLY-ko sari banaketa\nPasa berri den Larunbatean, Martxoaren 4an, Imanol Manterola gure bazkideak , bere saria jaso zuen San Agustin kultur zentroan.\nUztarria-ko azken edizioan , berri osoa irakur dezakezue.\nFermin Areitioren omenezko I.Argazki Lehiaketa-ko sari banaketa\nJoan zen Ostiralean , Martxoaren 3an, gure bazkide den Jorge Murgiondok bere Sari nazionala jaso zuen.\nEguberberean , aurkeztutako lan guztien artean,aukeratutako 30 obra finalistekin erakusketa zabaldu zen. Bertan Jorge Murgiondo-ren bi argazki eta Imanol Manterola-ren irudi bat aurkituko ditugu. Erakusketa irekita egongo Martxoaren 31arte Amorebietako Zelaieta Zentroan.\nImanol Manterola gure bazkidea Azpeitiko rallyean lehena izan da\nImanol Manterola gure bazkidea, VIII. GAU-TXORI (GAUEKO) ARGAZKI RALLYA Azpeitian lehena izan da.\nJorge Murgiondo gure bazkidea Fermin Areitioren omenezko I.Argazki Lehiaketan hirugarrena izan da\nJorge Murgiondo gure bazkidea, Fermin Areitioren omenezko I.Argazki Lehiaketan, Amorebieta-Etxanoko UZTARGI.KLIK Algazkilaren Elkarteak antolatua, hirugarrena izan da.\nLehiaketako emaitza Ikusi\n2016ko Herriz Herri Sari banaketa\nJoan den Larunbatean, Otsaiaren 4an, Imanol Manterola gure bazkideak, bere saria jaso zuen Irunen, 2016ko Sailkapen orokorreko bigarren postua eskuratu bait du.\nHamalau sari jaso ditu Imanol Manterolak aurten parte hartutako argazki rallytan\nUrte ezin hobea izan da hau Imanol Manterola gure bazkidearentzat. Aurten parte hartu duen argazki rally edo lehieketetan hamalau sari eskuratu ditu. Hauetatik azkena Urretxu-Zumarragatik Santa Luzia ferian izan da.\nEz hori bakarrik, Herriz Herriko sailkapen nagusian bigarren geratu da.\nKirolgiren argazki lehiaketa irabazi du Imanol Manterolak\nKirolgik (Gipuzkoa Kirolak) antolatutako argazki lehiaketako lehen saria irabazi du gure baskidea Imanol Manterolak, kolorezko atalean, Aitzuri pilotalekuarekin inaugurazioan Iñaki Osa Goikoetxeari egindako argazki batekin.\nImanol manterola, Sagardo Asteko IX. Argazki lehiaketan bilduma onenaren saria\nImanol Manterola gure bazkideak lortu du bilduma hobea Sagardoko Astea Igartubeiti baserri museotik antolatutako IXº Concurso fotografikoaren bilduma onenerako saria.\nAzaroaren 15ean olagarroaren egunaren rallyeko irabazleentzako sariak eman ziren. Edizio honetako irabazleak izan dira:\n1. Saria: José Luis Rodríguez\n2. Saria: Imanol Manterola (Distira-ko bazkidea)\n3. Saria: Igor Froilan\nLehen zumaiarra: Soraya Lopez (Distira-ko bazkidea)\nDistira-ren taldeko udazkeneko irteera fotografikoa\nAzaroaren 12an, gure Distira-ren taldea egon zen Isuskiza-ko pagoetan udazkenaren kolore bikainei argazkia eginez. Egun bikaina pasatzen dugu!.\nImanol Manterola gure bazkidea Bergarako rallyean bigarrena izan da\nImanol Manterola gure bazkidea, Bergarako Rallyan bigarrena izan da (zuri-beltzea kategorian).\nDistira argazki elkartearen III. erakusketa kolektiboa\nAurten Aita Mari, zumaiako Mariñel handiaren heriotzaren 150 Urteurrena ospatzen dugu. Bizitza itsasoan galdu zuen beste untzi bateko tripulazioa salbatu nahirik. Distira elkarteko kideok urtemuga honekin bat egin nahi izan dugu, kulturako departamentuaren deiari jarraituz.\nHori dela eta urte hasieran erabaki genuen aurtengo Argazkigintzako erakusketa kolektiboan gai nagusia “ ITSASOA “ izatea.\nGuztira 14 bazkideen 36 irudi osatzen dute erakusketa.\nGehienbat gure inguruko , Zumaiako, euskalherriko eta kantauriko argazkiak ekarri nahi izan ditugu, baina badaude Distirako kideek bisitaturiko urrutiko itsasoen irudi batzuek ere.\nGure imagin hauek ez dute nahi izan Itsasoaren edertasuna bakarrik isladatzea, gure ohituren indarra ere ezagutarazi nahi dute: olagarroaren arrantza, sareen eskuzko konponketa, kaxarranka,…\nEta nola ez, gure miresmena islatu nahi izan diogu itsasoaren inguruko jende guztiari, arrantzale, batelero, surfista…\nGainera erakusketa honetan ezin izan dugu ahaztu gure lagun eta bazkide izandako Joxe juan Azkue. Iadanik lau hilabete igaro dira gure aldetik bapatean joan zela, baina guretzat hemen jarraitzen du eta horrela nahi izan dugu konpartitu.\nErakusketaren argazkien artean berak utzitako artelanak ere agertzen dira (bi obra), honetaz gain bere oroimenez gainera bideo montai bat osatu dugu bere urteetako argazki ugari eta ederrekin.\nDistira elkarteko bazkide orok, erakutsi zigun guztia argazkigintzari buruz eta pertsona bezela gogoan eta bihotzean dugu.\nJoxe juan-en omenezko bideoa erakusketa irauten duen bitartean gelditu gabe , ipinita edukiko dugu.\n“Itsasoa” Erakusketa urriaren 16rarte egongo da irekita, oxford-eko areto honetan 18:00tik – 20:00ra.\nDistira argazki elkartearen III. erakusketa kolektiboa - kartela\nImanol Manterola gure bazkidea Legazpiko rallyean bigarrena izan da\nImanol Manterola gure bazkidea, Legazpiko Rallyan bigarrena izan da.\nPhotoshop Lightroom CC Ikastaroa BETEA\nJoan den astean, Distirak antolatzen duen PHOTOSHPO LIGTHROOM CC ikastarora apuntatzeko epea hasi zen, eta iadanik plaza guztiak bete dira.\nIkastaroa Urriaren 5an hasiko da.\nPhotoshop Lightroom CC - Ikastaroa\nDistiratik aurten ikastaro berri bat antolatu dugu, Photoshop Lightroom CC edizio programari buruz. Alex Berasategik ikastaroa emango du eta 30 orduko iraupena izango du.\nUrriaren 5an hasiko da eta Azaroarn 30an amaituko da.\nIkastaroko ordutegia hurrengoa izango da:\nInteresaturik bazaude ikastaroan, mezu bat bidali mesedez zure datuekin honako helbide honetara: ikastaroadistira2016@gmail.com\nOlarroaren egunaren rallyaren oinarriak\nIrailaren 17an olagarroaren egunaren rallya gertatuko da.\nZumaiako XXVIII. argazki lehiatekaren irabazleak\nUztailaren 15ean bildu da lehiaketako sariak erabakiko dituen epaimahaia.\nGaia: 'ZAZPI ITSASOAK'.\nAurkeztutako lanen artean sarituak:\n- Lehen saria:\nEgilea: Javier Pedro Fdez. Ferreras\n- Bigarren saria:\nEgilea: Miquel Planells\nIzenburua: 'En las tinieblas'\n- Hirugarren saria:\nEgilea: Luis Martinez Aniesa\nIzenburua: 'La Concha'\n- Zumaiar onena:\nEgilea: Luis Fco. Llavori Romatet\nHonako hauek dira Euskal Herritik aurkeztutako hiru argazki onenak, eta ondorioz Argizaiola lehiaketako finalerako sailkatu dira:\nZorionak denori eta eskerrik asko parte hartzeagatik !!!\n"Joxe Juan Azkue DISTIRAko kide izan zen, Zumaiako argazki elkartea sortu zen unetik beretik. Beti izan zen elkarteko kide gogotsuenetako bat: Joxe Joanek ingurukoengandik ikastea bezainbeste maite zuen bere jakituria handia partekatzea.\nJakin minak bultzatuta, ahal zuen guztietan ikastaroak egiten zituen, eta argazki rally askotan parte hartzen zuen, Euskal Herrian nahiz inguruan.\nArgazkilaritza zale amorratua zen, baina natura ere biziki maite zuen eta maiz izaten zuen bi zaletasunok uztartzeko aukera. Hala, egundoko argazkiak utzi dizkigu, betirako gogoan izango ditugunak, Joxe Juan bera gogoan izango dugun bezalaxe.\nTamalez, ezin izan du egitasmo hau amaituta ikusi; heriotzak harrapatu zuen argazkiak bidali eta egun gutxira, 48 urte besterik ez zituela.\nJoxe Juan joan egin zitzaigun, baina aurrera zihoan horma-irudien egitasmoa, eta hasieratik aho batez erabaki genuen DISTIRAko kide guztiek, irudietako bat Joxe Juanen argazki bat izango zela eta gainera leku ikusgarrienean jartzea nahi genuela.\nHala adierazi genion Udaleko kultura sailari eta ez zuten inongo oztoporik jarri; are gehiago, bat egin zuten gure nahiarekin, ondo ezagutzen zutelako Joxe Juanek kultur egitasmo ororekin zuen konpromisoa. DISTIRAk biziki eskertzen du kultura sailarekin izandako elkarlana, guretzat berebiziko garrantzia zuen keinu hau egiteko garaian.\nEra berean, DISTIRAko kideek eskerrik beroenak eman nahi dizkiogu bihotz-bihotzez Joxe Juanen familiari, bere argazkilaritza materialaren parte bat eman digute eta.\nJada ikusgai daude, Zumaiako kaleetan, Euskal Kulturaren Kolorez argazki erakusketa osatzen duten 14 horma irudiak. Udalak, Distira Argazki Elkartearekin batera azken hilabeteetan zehar landu eta jorratutako argazki erakusketa honek, iraileko Olarro Eguna bitarte jantziko ditu herriko eraikinetako hormak. Erakusketak 14 egile zumaiarren lanak bilduko ditu, 2x3 metroko 14 horma irudietan.\nGai ardatza, erakusketaren izenak esan bezala, euskal kultura da eta argazkiek arlo edota ekintza ezberdinak jasotzen dituzte: paisaiak, kirol jarduerak… Udalak adierazi du, datozen egunetan, interesdunentzat plano moduko bat osatuko dutela, argazkien kokalekuaren eta hauen egileen informazioarekin.\nImanol Manterola gure bazkidea Zestoa-ren rallyean lehenik eta behin izan da\nImanol Manterola gure bazkidea, Zestoako Rallyan lehenengoa izan da.\nDistira-n gau-argazkiak gustatzen zaizkigu ere!\nEguraldi ona heldu da, eta izarrak harrapatzeko gauetan ateratzera irtetea atsegingarriago da. Larunbat honetan Distira-ko bazkide batzuk joan dira esne-bidea Sorginetxe-ko trikuharriaren ondoatik harrapatzera. Jada egutegiari begiratzen ari gatzaizkio berriro itzultzeko!\nAurten ere Distira-k Zumaiako Flysch Trail-eko antolatzailei lagundu die.\nDistira-ko bazkide batzuk, beste urte batez, Zumaiako Flysch traileko argazkiak ateratzen lagundu dute.\nGure bazkideak lasterketako ibilbidean zehar banatu dira, eta lasterketa bukatzean argazkiak karreraren antolatzaileei eman dizkie.\nEgin duen egun ederra eta ibilbidearen edertasuna argazkietan ikus daitezke.\nDistira-ren udako talde irteera.\nAurten udaberriko talde irteera atzeratu egin zaigu eta udako talde irteera bihurtu da.


Endometrosiaren tratamendu ez-hormonal bat garatzeko aproposa izan daitekeen errezeptore bat identifikatu dute - Elhuyar Aldizkaria\nHasiera » Albisteak » Endometrosiaren tratamendu ez-hormonal bat garatzeko aproposa izan daitekeen errezeptore bat identifikatu dute\nEndometrosiaren tratamendu ez-hormonal bat garatzeko aproposa izan daitekeen errezeptore bat identifikatu dute\nEmakumeetan eta makako emeetan egindako azterketa genetiko batean, NPRS1 genea identifikatu du nazioarteko ikertzaile-talde batek. Gene horrek endometriosiarekin erlazionatutako errezeptore bat kodetzen duela ikusi dute, eta endometriosia tratatzeko terapia ez-hormonal bat garatzeko aproposa izan daitekeela proposatu dute.\nIkertzaileek Science Translational Medicine aldizkarian argitaratu dute lana. Ikerketan 11.000 emakumeren datuak hartu dituzte kontuan; tartean, endometriosia zuten familietako kideak eta endometriosia ez zuten emakumeenak. Rhesus makakoen genomarekin ere alderatu dituzte datu genetikoak, eta, NPRS1 genea blokeatuta, endometriosiaren sintomak (mina eta inflamazioa) desagertzen direla frogatu dute saguetan.\nIkertzaileek onartu dute gehiago ikertu behar dutela hobeto ulertzeko genearen eragina zenbait ehunen modulazioan eta akzio-mekanismoan, baina berretsi dute identifikatu duten hartzailea itu aproposa izan daitekeela endometriosiaren mina eta inflamazioa desagerrazteko tratamenduak garatzeko.Munduan 190 milioi emakume inguruk dute endometriosia.\nEskizofreniari aurre egiteko itu berri bat


June Almeida. Mikroskopioaren mugak hedatzen - Elhuyar Aldizkaria\nHasiera » Istorioak » June Almeida. Mikroskopioaren mugak hedatzen\nJune Almeida. Mikroskopioaren mugak hedatzen\nEsperantza handirik ez zuen Tyrrellek. Bazekien ia ezinezkoa zela, baina bazekien, baita ere, inork lortzekotan, Almeidak lortuko zuela. Eta bai lortu ere. Irudiak zoragarriak ziren. Lehenengoz ikusi ahal izan zituzten birus haiek. Aurkikuntzari buruz hitz egiteko elkartu zirenean, jarri zieten izena: koronabirus.\nHogeita hamasei urte lehenago, 1930ean, jaio zen June Dalziel Hart, Glasgowen (Eskozia). Ikasle aparta izan arren, gurasoek ez zuten unibertsitate-ikasketak ordaintzeko dirurik, eta 16 urterekin lanean hasi beste aukerarik ez zuen izan. Laborategi-teknikari gisa hasi zen Glasgow Royal Infirmary ospitalean. Histopatologian aritu zen, alegia, gaixoen ehun-laginak mikroskopioz aztertzen. Gero, Londresera joan zen, St. Bartholomew’s ospitalera, eta lan berarekin jarraitu zuen. Izugarri gustatzen zitzaion mikroskopioan lan egitea.\n1954ean Enrique Almeida artista venezuelarrarekin ezkondu zen, eta June Almeida izango zen handik aurrera, baita dibortziatu ondoren ere. Urte hartan bertan Kanadara joan ziren, eta han ere aurkitu zuen modua mikroskopiotik begira jarraitzeko. Izan ere, Ontarioko Minbiziaren Institutu berrian mikroskopio elektronikoko teknikari baten bila zebiltzan. Hantxe aritu zen hamar urtez.\nKanadan aukera izan zuen, formakuntza akademikorik izan ez arren, ikertzaile gisa garatzeko. Eta garbi utzi zuen, gainera, ikertzaile aparta zela. Erakutsi zuen tindaketa negatiboaren teknika oso baliagarria izan zitekeela hainbat lagin biologiko aztertzeko. Elektroientzat opakua den substantzia batekin tindatzen da lagina (Almeidak azido fosfowolframikoa erabiltzen zuen), eta, horri esker, askoz argiago ikusten dira, adibidez, neuronak eta birusak.\nEta teknika horri beste bat gehitu zion Almeidak, 1940ko hamarkadan sortua bazen ere, Almeidak teknika findu arte garatu ez zena: antigorputzak erabiltzea birusak elkartzeko eta, hala, mikroskopioz errazago ikusteko. 1963an argitaratu zuen lan batean erakutsi zuen bi teknikak batera erabiltzea oso baliagarria zela birusak detektatzeko eta haien egitura ikusteko.\n1964an, Tony Waterson mikrobiologoak, Almeidaren lana puntakoa zela jabetuta, eskaintza egin zion bere ikerketa-taldean sartzeko, Londresko St. Thomas’s ospital entzutetsuan (egun, King’s College). Hala bueltatu zen Londresera. B hepatitisaren birusarekin eta hotzeriaren birusarekin hasi zen lanean. Eta antigorputzen teknika fintzen jarraitu zuen. Ontarion eta St. Thomas’s-en egindako lanarekin, doktoretza ere lortu zuen Almeidak.\n1966an David Tyrrell medikuarekin elkarlanean hasi ziren Waterson eta Almeida. Hotzeriaren Unitateko zuzendaria zen Tyrrell (Common Cold Unit, Erresuma Batuko Medikuntza Ikerkuntzako Kontseiluaren unitate bat). Hotzeria ikertzeko, hamabost egunean behin, 30 boluntario hartzen zituzten. Boluntarioak erakartzeko, oporraldi desberdin bat pasatzeko aukera gisa iragartzen zuten egunkari eta aldizkarietan, eta diru apur bat ere eskaintzen zitzaien. Hotzeria eragin zezaketela uste zuten birusekin infektatzen zituzten, eta isolatutako talde txikitan egon behar zuten, 10 egunez, Salisburyko hegoaldean.\nTyrrellen taldea birus haiek laborategian hazteko ahaleginetan ari zen, zelula-kultiboetan; horrela, boluntarioak erabili beharra saihestu nahi zuten. Eta birus gehienekin emaitza onak ari ziren lortzen, baina bazen bat, B814 izena jarri ziotena, inola ere zeluletan erreplikatzea lortzen ez zutena. Egin zituzten probengatik argi zuten birus bat zela, eta boluntarioak infektatzean hotzeriaren sintomak eragiten zituen. Birus hura nolabait detektatzea lortu behar zuten.\nTyrrellek entzuna zuen mikroskopio elektronikoaren irismena muga berrietara hedatzen ari zela Almeida. Eta, erronka mahai gainean jarri zionean, Almeidak esan zion baietz, berak lortuko zuela birus hura aurkitzea.\nTyrrell ezkor zegoen, hala ere. Bazekien, hala zioten aditu guztiek, birusa purifikatu eta kontzentratu gabe ia ezinezkoa zela mikroskopioz ikustea. Baina saiatzeagatik ez zuten ezer galduko. Zenbait lagin bidali zizkioten Almeidari: B814arena, eta ongi ezagutzen zituzten beste bi: gripearena eta herpesarena.\n“Gure itxaropen guztiak gainditu zituen. Birus ezagunak identifikatu zituen, eta bere irudiek zoragarri erakusten zuten haien egitura —idatziko zuen Tyrrellek Cold Wars liburuan—; baina, are garrantzitsuago, B814 lagineko birusak ere ikusi zituen”.\nAlmeida berehala konturatu zen birus haiek lehenago ikusiak zituen beste batzuen antza handia zutela: oiloen bronkitisa eta saguen hepatitisa eragiten zituzten birusena. Haiei buruzko artikulua ez zioten onartu, gripearen birusaren irudi txar batzuk baino ez zirela argudiatuta. Baina, orain, Almeidak oso argi zuen beste birus-mota bat zirela orduko haiek eta oraingo hau.\nWatersonen bulegoan elkartu ziren Almeida, Waterson eta Tyrrell, Almeidak lortutako emaitzak aztertzeko. “Seguru geunden birus-mota berri bat zela”, idatziko zuen Tyrrellek. “Itxurari erreparatu genion, eta konturatu ginen birusek halo moduko bat zutela inguruan. Latinezko hiztegian kontsulta eginda corona agertu zen. Horrela jaio zen coronavirus hitza”.\nErrubeolaren birusaren lehen irudiak ere lortu zituen Almeidak. Eta haren aurkikuntza garrantzitsuenetako bat B hepatitisaren birusak bi osagai dituela aurkitzea izan zen. 1985ean zientzia utzi bazuen ere, beste zeregin batzuetan aritzeko, “ezin izan zuen mikroskopia elektronikoa inoiz utzi”, idatziko zuen alabak. Eta, 1980ko hamarkadaren bukaeran, St. Thomasera bueltatu zen, aholkulari gisa. Haren laguntza ordainezinarekin lortu zituzten hiesaren birusaren, GIBaren, lehen irudiak.


Hurkoaren eguneko zentroak 25 urte bete ditu eta, denbora-tarte horretan, menpeko 1.200 pertsona baino gehiago artatu ditu | Hurkoa\nGipuzkoako eguneko zentrorik zaharrena da eta plazarik gehien dituena. Gaur egun, plaza horien %99 okupaturik dago. Zerbitzu eta programa asko eskaintzeaz eta artatze-plan pertsonalizatuak edukitzeaz gain, ISO eta EFQM egiaztagiriak dauzka zentroak. Zentroari balio erantsia ematen diote horiek guztiek. Azken urteotan, 10etik 9,3ko puntuazioa eman diote erabiltzaileek eta horien familiek zentroari. Erabiltzaileen nahiz familien %100ek, gainera, beste pertsona batzuei gomendatuko lieke zentroa, eta egoiliar batek ere ez du zentroa utzi beste leku batera joateko.\nHurkoa Fundazioaren urteurrena.Donostiako Nuestra Señora de las Mercedes Hurkoaren eguneko zentroak 25 urte bete ditu. Denbora horretan, edadeko eta menpeko diren 1.200 pertsona baino gehiago artatu ditu.Egun funtzionamenduan diren eguneko zentroetatik zaharrena da, baita zerbitzurik nahiz programarik gehien eskaintzen dituena eta Gipuzkoan plaza gehien dauzkana ere.Badu, alabaina, etorkizunerako erronka bat: ereduzko izaten jarraitzea bere sektorean. Horretarako, zerbitzuak berritzearen eta etenik gabe hobekuntzak egitearen aldeko apustua egingo du, bere erabiltzaileen asebetetze maila handiari eusteko asmoz.\nPozik da Gipuzkoako Eguneko Zentroen dekanoa, Hurkoa Fundazioaren Donostiako Nuestra Señora de las Mercedes zentroko zuzendari dena. Aurten, mende laurdena bete du zentroak. Izan ere, 1986ko maiatzaren 19an hasi zen martxan, Gipuzkoako Foru Aldundiak eta Donostiako Caritasek edadeko pertsonak egunez artatzeko hitzarmen bat sinatu ondoren. Hogeita bost urte horietan, 1.200etik gora erabiltzaile hartu ditu zentroak.\nGaur egun, astelehenetik iganderako 62 plaza edukita, Gipuzkoako zentrorik handiena da Donostiakoa. Plaza horietatik 60 Aldundiarekin itundurik daude. Plaza guztien %99 beterik daude; eta horiek betetzen dituztenek 82 urte dituzte, batez beste. Aurreko ekitaldian, zentroan astelehenetik ostiralera egondako erabiltzaileen %74 emakumezkoak izan ziren, eta asteburuetan nahiz jaiegunetan egondakoen %82 ere bai. Zehaztu beharra dago, era berean, martxan hasi zenetik 2002ra arte, artatuen %35 pertsona autonomoak zirela, eta horien %65, aldiz, menpekoak. Urte horretarik aurrera, ordea, laguntza-behar handiko pertsonak baino ez dira artatzen zentroan.\nEguneko zentroko langileak eta boluntarioak buru-belarri aritu dira 25 urteotan erabiltzaileei ahalik eta zerbitzurik onena emateko. Zentroak hainbeste eboluzionatu du, non sektoreko zentro ereduzko bihurtu baita. Erabiltzaileek nahiz horien senideek inkestetan emandako puntuazio handia, esaterako, egindako lan handiaren erakusle da. Azken urteotan, 10etik 9,3ko puntuazioa jaso du zentroak batez beste. Erabiltzaileen %100ek baietz erantzun du zentroa beste pertsona batzuei gomendatuko liokeen galdetuta. Egundaino, gainera, inork ez du zentroa utzi beste batera joateko.\nBestetik, egoitza baten barruan ez dagoenez, Hurkoa Fundazioaren eguneko zentroa ez dago inolako egoitzen zerbitzuen mende. Horrez gain, pertsonak artatzeko hainbat modalitate eskaintzen ditu, 09:00etatik 19:00etara eta astean zazpi egunez. Ezin ahantz ditzakegu erabiltzaileentzako Banakako Artatze planak, familiei laguntza ematea xede dutenak. Hain zuzen ere, mendekotasun-mailaren eta berezitasunen arabera erabiltzaileei egokitutako zerbitzuekin du zerikusia, besteak beste, Eguneko Zentroari emandako puntuazio altuak; eraikina osatzen duten hiru solairuetako bakoitzean bereiz eskaintzen dira zerbitzu horiek.\nNabarmentzekoa da, era berean, Eguneko Zentroko Giza Baliabideen politikak ez duela txandakatzearen alde egiten langileak kontratatzean. Horren erakusgarri da Fundazioko zenbait profesionalek bertan lan egin dutela 25 urtean zehar, horrek adierazten duen konpromisoz, inplikazioz eta zerbitzuaren kalitatea eskainiz.\nAzkenik, esan gabe doa hainbat zerbitzu eta programa eskaintzeaz gain (ikusi eranskinak), urtero beste 40 jarduera inguru eskaintzen dizkiela Fundazioak erabiltzaileei. Ez da hori bezalako beste programarik; eguneroko zerbitzuez gain, ondoko ekimen hauek egiten dira: tailerrak, txangoak, meza elizkizunak, kontzertuak, jaiak, eta abar. Erabiltzaileentzako balio erantsia dute jarduera horiek eta, gainera, egunez egun hobetzeko erronka betetzen laguntzen diote Fundazioari. Azken hori lagungarri izan da, halaber, ISO 9001 kalitate-egiaztagiria lortzeko eta EFQM sistema ezartzeko.\nFundazioak, eguneko zentroan zaintzen dituen menpeko pertsonei ahalik eta zerbitzurik onena emateko asmoz, bere buruari jarritako hainbat erronka gainditu beharko ditu datozen urteotan. Alde horretatik, beraz, etenik gabeko hobekuntzarako EFQM kudeaketa-eredua ezartzearen alde egingo du Hurkoak, eta erabiltzaileen asebetetze-maila handiari eusten saiatuko da.\nBestalde, psikologo bat kontratatuko du Fundazioak diziplinarteko bere taldea indartzeko. Profesional horren bidez, balorazioak eta Banakako Artatze Planak egiteko prozesua hobetuko du Hurkoak. Ingurumenaren alorrean ere egingo du hobekuntzarik, besteak beste: berogailu-sisteman hainbat aldaketa egin; galdara aldatu; eta, atmosferara elementu kutsatzaile gutxiago isurtze aldera, gasa erabili du gasolioaren ordez.\nAzken batean, edadeko menpekoak artatzen ereduzko izan nahi du Nuestra Señora de las Mercedes izeneko Hurkoaren eguneko zentroak eta, horretarako, eskaintzen dituen programak eta zerbitzuak berritu behar ditu.


GAL 30 URTE - Elkarrizketak | Berria.eus\n"Asko falta zaigu GALen inguruko egiaren parte handi bat ezagutzeko"\nJoxean Lasaren eta Joxi Zabalaren bahiketa, tortura eta desagertzea. Hori izan zen GAL erakundearen ekintzen artean lehena. Frogatuta geratu den gutxienetako bat ere bai. 1995ean agertu ziren haien hondarrak, Busoten (Alacant, Valentzia). Francisco Etxeberria auzi medikuak identifikatu zituen.\nJoxean Lasa eta Joxi Zabala desagerrarazi zituztenean, Francisco Etxeberria Gabilondo (Beasain, Gipuzkoa, 1957) auzi mediku lanetan ari zen Donostiako Lurralde Auzitegian. Gerora 'GAL auzian' inputatuko zituzten guardia zibilak atxilotutakoak bisitatzen zituen, besteak beste, eta tortura urte latzen lekuko zuzen izan zen.\nGAL erakundea Franco diktadorea hil osteko egoera gatazkatsuan agertu zenean, auzi-mediku lanetan hasia zinen Donostiako Lurralde Auzitegian. Gogoan al duzu bi gazte desagertu zirela jakin zenueneko giroa, erakunde horren inguruko lehendabiziko albisteak jaso zenituenean?\nGogoan dut kalean, manifestazio batzuetan azaltzen hasi zirela bi mutil haien izenak. Eta, garai berean, agintari politikoak "tira, Mexikon egongo dira!" esaten aritu zirela. Ez dut zehaztuko zein alderdi politikotakoak ziren, baina agintari horiexek bazutela itzala bai, eta haiek erabaki zutela, zalantzarik gabe, garai haietan nozitu behar izan genituen gobernadore zibilak zeintzuk izango ziren. Horiexek esaten zuten, bada, Lasa eta Zabala Mexikon egongo zirela ziur, "ezkutatuta".\nZabarkeria hori, elkarrizketan segitzen uzten ez dizun zabarkeria hori, ia beti errepikatu da halakoetan. Desagerrarazien inguruan hizketan hasi eta "tira, horrek zatiketa eragiten du herritarren artean" esatea bezalakoa da. Nik oroitzapen hori daukat.\nNi baino prestatuago zegoen jendeak hasieratik pentsatu zuen, bai, behartutako desagertzea zela haiena.\nNik ez nuen pentsatzen urte batzuk geroago aurki zitezkeenik. Ni auzitegira ailegatu nintzenean, azken batean, nire gainetik zeuden pertsona batzuek esaten zuten inongo sinesgarritasunik eta bermerik ez zegoela, lehen ibilitakoak zebiltzala orduan lan haietan. Egia da, baita ere, epaile gazteagoak agertzen hasi zirela. Zuk argi ikusten zenuen nork zeukan mentalitate frankista eta nork ez. Diktadura garaiko ikuspegia nagusi zen, bestelako epaile batzuk agertzen hasi baziren ere.\nGiro hartan, oso gauza gutxi egin zitekeen. Guk denok kritikatuak izan behar genuke, hainbat kontutan behar beste indar ez egiteagatik. Ez ginen atrebitzen.\nNik epaileak ikusi izan ditut Donostiara etortzen, lege arloan oso prestatuta egon arren halakoak gerta zitezkeenik sinetsi ezin zutenak. Urteen poderioz, Amnesty Internationalek erabili izan duen esaldi batekin akordatu izan naiz: "Torturaren arloan, mundua bi zatitan banatzen da: gizateriaren %50ek ezin dute sinetsi halakoak gerta daitezkeenik -pertsona biluzi bat manta batean bildu, ohol batera lotu eta berogailu elektriko baten ondoan gau osoa eduki dezaketenik, adibidez, bero itogarria pasatzen-, eta beste %50ek ez dute sinetsi nahi". Beraz, azkenean jende gehienak ezin litekeela esaten du. Horixe bera gertatzen zen hona etorritako hainbat epailerekin.\nFrancisco Etxeberria auzi mediku gaztea, ordea, ez zetorren halako kontuak arrotzak ziren giro batetik. Guardia Zibilaren inguruko salaketak ezagutzen zituen Francisco gaztea nola sartzen zen Intxaurrondora?\nIntxaurrondon baino lehenago, izugarrikeria handiak Guardia Zibilaren Antiguako 513. komandantzian gertatu ziren. Hor denetarik egin zen, masiboki, eta halako batean Intxaurrondo inauguratu zuten. Nire lehen etapan askoz gehiagotan joan nintzen Antiguako 513. komandantziara Intxaurrondora baino.\n14 urte nituela, nire ikaskide bat atxilotu zuten, eta eskolara bueltatu zenean hortz batzuk falta zitzaizkion. Eta berak esan zigun nola galdu zituen hortzak. Halakoak entzutean, zuk pentsa dezakezu gezurretan ari zaizkizula, baina etxekoren batek ere antzeko gauzak kontatzen zituen, eta nik oso garbi neukan halakoak gerta zitezkeela.\nBehin hortik aurrera, auzi-mediku lanetan hasi nintzenean, atxilotuak ospitaleratzeko arrazoia zuritzeko ematen zizkiguten azalpenen zabarkeria daukat gogoan. Hasiera-hasieratik, sinesgaitzak egiten ziren zenbait azalpen. Eta, urteetan aurrera egin ahala, tontotzat nindutela pentsatzen nuen batzuetan.\nBeldurra sentitu al zenuen inoiz?\nEz. Ondoeza bai. Ezin zuten ulertu, hasteko, nolatan sar genezakeen muturra diktadura garaitik egoera horiek kudeatzeko erabili ohi zituzten moduetan. Oso harreman zailak sortzen zituen ezintasun horrek. Guri atxilotua ikusten ez uzten saiatzen ziren. Gogoan dut behin, epaile idazkariarekin batera komandantziara joan atxilotu bat ikustera, eta ez zegoela esan zigutela. "Diligentzia bat egitera eraman dute". Idazkariak epaileari deitu zion, eta epaileak esan zion zain egoteko ekarri arte. Denbora mordoa egin genuen han, zain.\nHalako batean, Donostiako Auzitegiko epaile zenbait beren gezurrak sinesteko prest ez zeudela ikusi zutenean, atxilotuak Burgosen -ez Madrilen eta ez Donostian- zeudela esaten hasi ziren. Urteak egin zituzten horrekin. Beste batzuetan, atxilotu batzuk bakarrik erakusten zizkiguten, ez denak. Bakarren batzuk erakutsi ezin zirelako. Eta atxilotu batzuek esaten ziguten guk ikusi baino pixka bat lehenago garbitzeko eta arropa aldatzeko esaten zietela. Hori guztia gertatzen zen, norekin eta gero Lasa-Zabala auzian inputatu zituzten pertsonekin. Hori da larria. Gurekikoak beti pertsona berek egiten zituzten. Pertsona gutxik osatutako talde bat zen, beti halakoetan aritzen zirenak. 15-20 ziren. Beraiek kudeatzen zuten hura guztia.\nHiru auzi mediku ari ginen lanean. Txandaka. Medikuari atxilotuarekin bakarrik egoteko eta hitz egiteko aukera eman behar zaiola esaten genuen guk. Hasiera batean, ez ziguten uzten atxilotuekin hitz egiten. Lortu genuen hori desblokeatzea.\nGarbi dago ez zela diktadurarekin eten.\nHori agerikoa da, nik uste. Lopez Agudinen En el laberinto liburua aldarrikatu behar litzateke, historia garaikidearen gidaliburu gisa. Gerora idatzita dago, Lopez Agudin [Juan Alberto] Belloch [Espainiako] Barne ministroaren prentsa arduraduna izan ostean, eta, esan zutenez, [orduko Barne estatu idazkari] Margarita Roblesen baimenarekin. Bada, liburu horretan, Agudinek kontatzen du zer aurkitu zuten han, zer zegoen mahai gainean eta nola funtzionatzen zuten beraiek hara ailegatu zirenean. Hark kontatzen duena ez da inolako kontraesanean sartzen guk susmatzen eta hitz egiten genituenekin. Guardia auzitegian horretaz hitz egiten zelako, fiskalekin eta.\nGogoan dut behin guardia auzitegian oso egoera tentsoa sortu zela, bi anaia gaztek Pasaian polizia inspektore bat hil ostean. Errenterian festetan zeuden. Gauez etxera zihoazela, bi poliziak gelditzeko agindu eta identifikatzeko eskatu zieten bi gazteei. Sesioan hasi ziren, polizia etxeraino halaxe segitu zuten, eta halako batean tiroz hil zen inspektore bat. Berehala atxilotu zituzten. Ez zenez terrorismo kontu bat izan, guardia auzitegitik epaituak eta kondenatuak izan ziren. Torturaren auzia ere eduki zuten: hiru egunen buruan -terrorismo delitua leporatutakoak hamar egun eduki zitzaketen inkomunikatuta-, guardiako auzitegira eraman zituztenean, ez zitzaizkien begiak ikusi ere egiten. Epaileak galdetu egin zien ea zer gertatu zitzaien. Auzitegiraino eraman zituztenek egurtu egin zituztela erantzun zioten. Halakoak egiten zituztenak, alegia, Donostiako 2. instrukzio epailearen bulego sarreran zeudela. Nik ezagutu egin nituen pertsona haiek. Epaileak, bulegotik atera eta galdetu zien atxilotuei, han zeuden hamabi edo hamabost poliziei begira: "Nortzuk izan dira?". Seinalatu zituzten batzuk, eta epaileak polizia horiei identifikatzeko eskatu zienean, izugarrizko eskandalua sortu zen. Hainbesterainokoa, gure bizitzak arriskuan ikusi genituen. Kaleko jantzitako haiei ez zitzaien buruan sartzen hiru egun lehenago lankide bat galdu ostean epaile batek beraiei azalpenak eskatzea. Epaileak agente haiek atxilotzeko agindu zuen. Lasterka irten ziren auzitegitik. Epaileak gobernadore zibilari deitu zion telefonoz, eta hurrengo egunean ekarri zituzten azalpenak ematera. Jose Luis Barragan zen epaile hura; bazekien zer zen diktadura, eta Donostiako Auzitegiko presidente izatera iritsi zen. Elisabeth Huerta epailea Tomas Linazaren torturaren inguruko auzia ikertzen hasi zenean, atxilotuta egon zen egunetan lanean zein agente egon ziren galdetu zuenean, ez ziotela erantzungo esan zioten. Eta okerragoa dena: Bizkaiko gobernadore zibilak arrazoia eman zien Guardia Zibileko buruei.\nGaur egun ere, tortura salaketei entzungor egiten zaie, tortura bera zuritzen ez denean.\nRodriguez Galindok elkarrizketa batean esan zuen behin terrorismoaren aurkako borrokan ez zela ia inoiz egia esan behar. Informazioa eta kontrainformazioa daude, eta zail egiten da jakiten zer den egia eta zer ez.\nNire lehengusu bat [Espainiako] Hezkuntza ministro izan zen sozialisten azken agintaldian. Zuk pentsa ezazu edozein institututako irakasle bat pederasta dela eta haren aurkako diligentziak hasten dituztela. Nik ez dut imajinatzen Hezkuntza ministroa pederasta zuritzen, aizu! Hori arlo guztietan hala da, seguruenik, hizpide dugun honetan izan ezik. Ministerioren batean ezkutatze etengabea gertatzen bada, [Barne Ministerio] honetan da. Eta hori horrela izanik, oso garbi dago zergatik: metodologia hori interesatu egiten zaielako.\nFrancisco Etxeberria auzi medikua. Jon Urbe / Argazki Press\nBai, erabat. Egia da, baita ere, irratiz elkarrizketa batean entzun nuela Jose Barrionuevo, Barne ministro kargua izendatu berritan, eta Iñaki Gabilondok galdetu ziola: "Zuk berma al dezakezu Guardia Zibilaren kuarteletan-eta ez dela jada tratu txarrik emango?". Baietz esan zuen, azalpen bat eman ere bai. Gerora pentsatu izan dut nik zer urruti zegoen gizon hori toki jakin batzuetatik! Urruti egotean ziria sartu ziotela ere pentsa daiteke batzuetan, baina beste zenbaitetan berak engainatu gintuen. Kontu beraren partea da.\nGarai hartako bilera serioak imajinatzen hasten zara, eta Donostian noizbait egingo zutenera doakizu burua. Bilera horretan, seguruenik, norbaitek galdetuko zuen: "Eta orain zer egingo dugu?". Eta ziurrenik Rodriguez Galindok erantzungo zuen: "Utz ezazue nire esku, nik konponduko dut eta. Fidatu nitaz". Lasa eta Zabala auzian "nire gizonetako seirekin Hegoamerika konkista nezakeen" esateko gai den gizona da hura. Eta arrazoi du: uzten badiozu, egingo du. Zein metodologiarekin, baina? Batzuk hori onartzeko prest zeuden garai hartan. Eta hori, funtsean, gaur eguneraino ailegatu da.\nEta esan behar da tratu txarrak ez zirela bakarrik gertatzen terroristatzat jotzen zirenen kontra. Tratu txarrak atxilotu guztiei ematen zitzaizkien. Hori desagertzen joan zen. Gehien kostatu zitzaien tokietako bat, nik ikusi ahal izan nuenagatik, Pasaia izan zen. Asteburuan erretenean zeundela abisua eman eta atxilotuak Pasaiatik zetozela entzutean, "puf!" esaten zizun idazteko makinarekin zegoen administratiboak ere. Epaileren batek telefonoz deitzen zuen, jendea berriz horrela ez bidaltzeko agintzen, eta batzuetan zuzendu zuten egoera.\nHorregatik pentsatu izan dut beti instrukzio epailea bazara eta halakorik gertatzea nahi ez baduzu ez dela gertatzen. Politikariengandik hasita, ez da halakoak zuzentzeko mekanismorik indarrean jarri. Denok daukagu hor gure errua.\nZergatik ez da gai honetan aldaketa nabarmenik gertatu? Zergatik aritu behar da sufritzen gaur egunera arte gai hau dela eta? Hala funtzionatzea interesatu izan zaielako. Eta zuzenketa mekanismoak proposatu izan direnean, Eusko Legebiltzarreko alderdi politikoren bat aurka agertu izan da. Zergatik, baina? Indiferentzia gauza bat da, baina aurkakotasuna…\nZure lankide bati, Luis Moresi, lehergailu bat jarri zioten.\nBai. Nire autoari su eman eta hiru hilabetera. Guk zehatz-mehatz genekien zergatik. Donostiako Lurralde Auzitegiaren historian lehen aldiz, geldialdia egin zen, lehergailu horren aurkako protestan. Denak gelditu ginen, eta Bizkaiko auzi medikuen babesa jaso genuen. Niri autoa erre zidatenean, ez nintzen jabetu. Gau hartan polizia bat hil zuten, eta nik Donostia erdialdean aparkatu nuen. Su eman zioten, eta ez nintzen bereziki arduratu. Handik bizpahiru hilabetera Luis Moresen autoa lehertu zutenean, batzuekin eta besteekin bilerak egiten aritu ginen hiru auzi medikuak. Gobernu Zibilean egon ginen, eta azalpen barregarria eman ziguten erabat. Bilintxen lehergailua jarri zuten garaia zen. Gerora jaso genituen beste datu batzuk, eta halakoak ikertzen ez direnean, badakizu nor izan den. Oso erraza da. Eta denborarekin jendea hitz egiten hasten da, eta garbi geratu zen Gipuzkoan lehendabizi ikertzen hasiak ziren tortura kasuengatik izan zela.\nLasa eta Zabala auzira bueltatuz, 1983an desagertu ziren, eta 1995a arte ez ziren haien hondarrak identifikatu Busoten. Tarte horretan, behin baino gehiagotan aztertu zenituen beste pertsona batzuen gorpuzkiak, haienak izan zitezkeelakoan. Zer sentitu zenuen behingoz aurkitu zenituztela jakitean?\nAuzi kontuetan, lasai hartu behar dira gauzak, eta ondo jaso eta frogatu. Azkar konturatu nintzen haiek zirela, hainbat datu zeudelako eta horrekin ia hutsa zelako beste norbaitzuk izateko aukera. Zure akats arriskuak ahalik eta gehien murrizten saiatzen zara, eta ikusi nuenean bi gizonezkoren hezurdunak zirela, 20 urteren bueltan zeudela, ilea beltza zeukatela eta bien horzdurak genituela, ia tarterik ez zegoen ez asmatzeko.\nBeraiek zirela ikustean pentsatu nuen eskandalu ederra sortuko zela. Hara joan nintzenean ez nuen uste aurkituko nituenik.\nEz al zenuen espero?\nEz, ez, ez. Egia da hara joan nintzenerako beste ikerketa batzuk eginda zeudela, beste toki batzuetan, eta ezezkoa izan zela emaitza. Inoiz ez ziren publiko egin ikerketa haiek.\nLasa eta Zabala auzian bat egin zuten osagai guztiek. Gipuzkoan jaiotako herritar gisa nik neukan susmo hura, azken batean, erabat baieztatuta ikusi nuen: estatu terrorismoa zen;\tZEN Plana izenez ezagutzen ditugun agiri batzuen arabera goitik behera antolatutako gerra zikinarekin zeukan zerikusia.\nZEN Plana aurkeztu zenerako batzuek eta besteek beren zuzenketak egin zituzten; norbaitek esan behar zuen "hau ez jarri legez kanpokoa delako" eta beste. Estatu terrorismoa da, gerra zikina da. Funtzionario publikoak dira, diru publikoarekin, eta agintean zeuden ordezkari politikoak jakinaren gainean egonik. Dena daukazu, beraz. Eta horrelaxe kondenatu zuten Julen Elgorriaga gobernadore zibila. Larritasun erantsia zeukan auziak, gainera, herri subirano batean -Frantzia- bi pertsona bahitu eta mugaz bestaldera aldatu zituztelako. Gainera, torturatu egin zituzten. Ebidentzia fisiko forentseak daude hori esateko, baina baita beste ebidentzia batzuk ere: gerora atxilotutako batzuek esaten dizute Lasa eta Zabalari ateratako informazioari esker bakarrik uler daitezkeela beren atxiloketak.\nEta, azkenean, hil egin behar zituztela erabaki zuten -hain egoera negargarrian utzi zituzten-; eta beren senideei eta gertukoei tortura psikologikoa eginez, zulo bat egitea eta kare bizitan sartzea. Ez zuten Segundo Mareyrena egin. Hori baino gauza larriagorik ez da. Nik pentsatu behar dut bizi naizen herrian funtzionario publikoak ezin direla delitugileak izan, ezin dituztela halako krimenak egin.\nPertsonalki, gustura nago kasua argitzen parte hartu nuelako, pertsona horiek desagerrarazi zituztenean hasi berria nintzelako auzi lanetan eta ni egon ohi nintzen justizia jauregitik 500 metrora, Cumbre jauregian eduki zituztelako nik urte haietan ezagutu nituen hainbatek. Ez nau pozten, baina gustura nago beste hainbaten lanarekin batera gertatutakoa argitu ahal izan zelako. Balio historikoa du bere horretan. Borroka antiterroristan aritu zirenen heroikotasuna… ikusi dugu nola egin zituzten egindakoak.\nBusotera senideekin ala bakarrik joan zinen?\nBakarrik. Hegazkinetik jaitsi nintzen, eta bi polizia nituen zain. Alacanteko hilerriko gorpu biltegira bidean, gorpuak aurkitutakoan atera zituzten zuri-beltzeko argazkiak erakutsi zizkidaten. Ez nuen baietz edo ezetz esateko adina informazio ikusi han. Hilerrira ailegatu ginenean, inor ez geneukan zain. Sartu ginen, bada, biltegira. Han hozkailu bat zegoen, hotzik gabe, armairu handi batean baleude bezala. Hozkailua ireki, eta bi hilkutxa zeuden. Ireki nituen, begiratu eta baietz, Lasa eta Zabala zirela esan nien. Bideo bat egin nuen -eskerrak-, eta argazkiak atera nituen.\nNi handik atera eta pare bat dei egin nituenean, dena hasi zen. Gordillo fiskalak hiru egunera deitu gintuen Espainiako Auzitegi Nazionalera. Hiru egun eman nituen txostena idazten. Ni eta Alacanteko polizia -Jesus Garcia- joan ginen. Paper guztiak eman nizkien, eta zur eta lur geratu ziren froga ukaezinak ikusi zituztelako.\nZe iritzi duzu epaiketari buruz?\nNi egon nintzen egunean ETBk ez zuen jarraitu saioa. Aitor Zabaleta hil zuten, badakit horregatik izan zela, baina uste dut egun hartan gauza garrantzitsuak esan zirela areto hartan: esparatrapu zatiak non zituzten itsatsiak, sudur zuloetan kotoia ba ote zeukaten, torturari buruzkoak…\nGainontzean, Julen Elgorriaga, Vaquero kapitaina eta Rodriguez Galindo ikusi nituen, eta lasai. Gertakariak frogatuta daude. Gure aldetik, ez dago zalantzarik. Nik ez dakit zergatik batzuei leporatzen zaien eta besteei ez.\nInor ez zuten zigortu torturengatik, hala ere.\nEz. Epaimahaiak ez zuelako nahi izan. Niri [Iñigo] Iruinek zehazki galdetu zidan: "Eta aizu, gorpuek esparatrapuekin eta gazekin egindako aposituak zeuzkaten, eta ahoa eta begiak tapatuta. Kotoia, merkromina, gazak, bendak, tiritak eta beste zeuzkaten. Zer gehiago nahi duzue? Nazioarteko epaimahai batean esango lizukete legez kanpoko atxiloketaren eta heriotzaren artean tortura gertatu dela". Epaimahaiak ez zuen hori jaso nahi izan. Estatu terrorismoa aipatu nahi izan ez zuen modu berean.\nAuziaren sumarioan guardia zibil batek AT1 (Anti Terrorista 1) taldeko kideak jo zituen GALeko kide. Gerora, talde hori existitu zela ere ukatu egin zuten. Existitzen al zen?\nBai, noski. Nik badakit hala zela Antiguako Guardia Zibilaren komandantzian, atxilotuak bisitatzera joan eta pasilloetatik ibiltzen ginenean, ateak ikusten genituelako. Ate haietako batean Telecomunicaciones jartzen zuen, bestean AT1 eta beste batean AT2. Nik ez dut AT3rik gogoan, ez dakit existitu ote zen, baina erabat ziur nago beste biak bazeudela. Nik horiek errotulatuta ikusi nituen ateetan.\nAsko ala gutxi falta zaigu GALen inguruko egiaren parte handi bat ezagutzeko?\nAsko falta zaigu. Adibide batzuk ditugu hori egia dela dokumentatzeko, eta hortik aurrera… Zenbat pertsona atxilotu, galdekatu, jipoitu eta askatu dituzte hemen epaitegitik pasatu gabe? Eta nortzuek egin zituzten atxiloketa horiek? Nork bahitu zuen [1988ko azaroaren 4an] Hondarribiko zinegotzi Fermin Urtizberea? Nik libre geratu zen gauean bisitatu nuen, guardiako epailearekin. Nork egin zizkion erredurak enborrean, nork zeuzkan marrak?\nZoru etikoaz asko hitz egiten da orain. Non da GAL zoru horretan?\nHasteko, biktimei buruz hitz egiten badugu, badago nahasteko arrisku bat. Klase askotako biktimak daudela eta kontu egiteko ekidistantziari, hori esaten da. Eta kontua da ekidistante izan behar dugula erabat biktimekin. Biktimak biktima izatean berdintzen dira, ez aurrekarietan. Horixe ez direla berdinak, baina biktimak bihurtzen diren une berean berdintzen dira, guzti-guztiek eskubide berak dituztelako. Egia, justizia eta erreparazioa dira beren eskubideak. Eta horrek garamatza orain hainbeste aipatzen den kontakizunera. Kontakizuna kontakizun mordoaren batuketa izango da, ia inoiz ez da osatuko. Ez dago kontakizun bakarra, oroitzapen eta memoria bakarrak ez dauden era berean. Asko falta zaigu gauzak argitzeko. ETAren biktimei gertatutakoa, adibidez, argitu ahal izango da, informazio ofizial asko dagoelako. Zenbaitetan ez dira erabat argituko, baina ez da izango argitzeko ahaleginik ez delako egin. Goazen orain beste biktima batzuengana: halako ahaleginen zain daude. Zenbat eta geroago, okerrago. Nola argitu GALek-eta egindako gauza asko, adibidez, atestatu bakarra ere ez badago? Beraz, desberdintasun arraila sor daiteke batzuen eta besteen artean.\nBa al da ezer nik galdetu ez dizudana eta esan nahi zenukeena?\nHorixe zen bisitatzen nituen atxilotu guztiei egin ohi nien azken galdera. Atxilotu horietako batek, behin, erantzun zidan: "Oraingoan ez didate ezer egin".\n"Estatu terrorismoa da, gerra zikina da; funtzionario publikoak dira, diru publikoarekin, eta agintean zeuden ordezkari politikoak jakinaren gainean egonik".\n"Lasa eta Zabala zirela ikustean pentsatu nuen eskandalu ederra sortuko zela; hara joan nintzenean ez nuen uste aurkituko nituenik".\n"Gertakariak frogatuta daude; gure aldetik, ez dago zalantzarik; ez dakit zergatik batzuei leporatzen zaien eta besteei ez".\nInformazioarekiko konpromiso etengabea.